text:
Ntihabose Ismael wari umuyobozi w’agateganyo w’Inama Nkuru y’Abahanzi (Rwanda Art Council) yongeye kugirirwa icyizere atorerwa kuyiyobora imyaka itanu.
Abanyeshuri biga mu ishuri rikuru ry’Ubumenyingiro IPRC Kigali barasaba ko hagira igikorwa kugira ngo ururimi rw’Ikinyarwanda rukomeze kuvugwa neza kandi rukomeze guhuza Abanyarwanda.
Abakinnyi ba filime mu Rwanda biyemeje gukora filime ivuga ku muco Nyarwanda mu rwego rwo kuwusigasira no kurushaho kuwukundisha Abanyarwanda.
Intebe y’inteko y’ururimi n’umuco, isanga ukutamenya ururimi, ubusirimu ndetse n’ubunebwe bwo gushakisha amagambo, ari imwe mu ntandaro y’ivangandimi mu Kinyarwanda.
Abanyehuye bifuje kugarura inteko y’abasizi nk’uburyo bwo gusigasira amateka y’Abanyarwanda ndetse no kubungabunga ururimi rw’ikinyarwanda.
Bamwe mu baturage bo mu Karere ka Musanze baravuga ko ababyeyi badafite inka n’amasambu abakobwa babo batabona abagabo kuko ntacyo bakura iwabo.
Bamwe mu basore bo mu karere ka Ngoma baravuga ko kuba ababyeyi babasaba gutaha kare batinda bakabakingirana bakarara hanze bibabangamira, bakaba ngo barahisemo kujya biyubakira "Ikibahima".
Rumwe mu rubyiruko rw’abasore bo mu Murenge wa Cyabingo mu Karere ka Gakenke bavuga ko bidashoboka ko umusore ashobora kubona umugeni atabanje kubaka inzu, nyamara ngo ubushobozi bwo kubaka inzu bubona umugabo bugasiba undi.
Abatuye Umurenge wa Mugomba mu Karere ka Gisagara bavuga ko impamvu bagiheka abarwayi mu ngobyi ya gakondo ndetse bamwe bakanayishyinguramo ababo, biterwa n’amikoro make n’imihanda y’igiturage itameze neza itemerera ibinyabiziga kugera hose.
Mu nama ku mabwiriza mashya y’ururimi rw’Ikinyarwanda yahuje Inteko Nyarwanda y’Ururimi n’Umuco hamwe n’abanyamakuru, abahagarariye abarimu n’abashakashatsi mu rurimi rw’Ikinyarwanda, bamwe bagaragaje ko bagenda basobanukirwa n’aya mabwiriza, ariko abandi bagaragaza ko batarabyumva kimwe (...)


c: text/html

text:
Umwami Kigeli V yatanze mu ijoro ryo kuwa Gatandatu rishyira ku Cyumweru tariki 16 Ukwakira 2016 azize uburwayi yari amaranye igihe. Yaguye mu Mujyi wa Oakton muri Leta ya Virginia, muri Leta Zunze Ubumwe za Amerika.
Umwe mu bayobozi bashinzwe umuco yabwiye IGIHE ko Kigeli V nta wamukuraho kuba yarabaye umwami, ariko atekereza ko kuva “yari ishyanga, kuba yatanze nta mihango ijyanye n’umurongo we yakorwa mu Rwanda, kereka habaye icyemezo cya politiki”.
Umuyobozi w’Inteko Nyarwanda y’Umuco n’Ururimi, Dr Vuningoma James we yabwiye IGIHE, ko Kigeli V ari “Umunyarwanda ufite uburyo bwihariye kuko yari umwami w’iki gihugu.”
Ati “Turi gushakisha natwe ngo ni iki cyakorwa mu buryo bw’umuco nyine nk’umuntu wagize uruhare mu miyoborere y’icyo gihe, ariko ntitwari twagira umwanzuro duhuriyeho. Iyo tubonye ibyago nk’ibyo byabaye, ari wowe ari nanjye turatabara, haba hari icyiriyo tukamenya aho cyabereye, mbese umuryango n’abo aribo bose, bakaba babafata mu mugongo.’’
“Gufatwa nk’umwami ni karande k’Abanyarwanda, kwari ugusimburana guhari muri icyo gihe. Ubu turi muri repubulika, ni amatwara atandukanye, afite ibihe bitandukanye ariko ntibivanaho kumufata nk’umuntu. Mu minsi cyangwa amasaha ari imbere turaba tumenye ngo ni ibiki byakorwa mu kubahiriza umuntu nk’uwo no kumuha icyubahiro, kumuherekeza.’’
Dr Vuningoma yavuze ko iby’aho yatabarizwa byaba muRwanda cyangwa mu mahanga, bigomba gushingira ku cyifuzo cy’umuryango we.
Ati “Ntacyo dushobora kubivugaho, kuko ntabwo tuzi icyo umuryango ugena, ni ugutegereza tugashakisha ese umuryango urabivugaho iki, Urifuza iki.’’
Mu itangazo ryashyizwe ahagaragara n’ibiro by’Umwami Kigeli V muri iki gitondo, rivuga ko abajyanama be bari kuganira ku ho azatabarizwa n’uko bizakorwa.
Pasiteri Mpyisi ati kuvuga ibya Kigeli V ataratabarizwa “ni ikizira”
Pasiteri Ezra Mpyisi w’imyaka 94, ufite ubunararibonye mu by’amateka y’u Rwanda n’iby’ingoma ya cyami kuko yari n’umujyanama w’umwami Mutara III Rudahigwa wasimbuwe n’uyu Kigeli V Ndahindurwa, yabwiye IGIHE ko atagira icyo avuga mbere y’uko atabarizwa (ashyingurwa).
Ati “Ubu ntabwo twavuga amateka ye kereka amaze gutabazwa, ntabwo uvuga amateka y’umuntu wapfuye, uyavuga ihamba rirangiye byaramaze iminsi.’’
“Ubu muri iki gihe cy’ubwirabure ntacyo umuntu avuga ku mateka y’umuntu, kirazira mu muco w’u Rwanda. Mu muco w’u Rwanda kirazira ntabwo uvuga amateka y’umuntu yapfuye kereka iby’ipfa birangiye bimaze guherera uruhande rumwe.’’
Pasiteri Mpyisi yanagaragaje ko adakeneye kuvuga byinshi kuri Kigeli V, mu kiganiro yagiranye na City Radio mu gitondo cyo kuri uyu wa Mbere.
Avuga uko yakiriye itanga rye, Pasiteri Mpyisi yasubije umunyamakuru ati “Mbwira uko wakira urupfu rwa So? Nanjye ndababaye cyane. Ikindi mugerekaho ni iki?”
Yabajijwe aho atekereza ko ‘umugogo’ w’umwami wazatabarizwa cyane ko yatangiye ishyanga, nabwo arasubiza ati ‘‘Ndi umuhindiro se ? […] Urambaza ibya Kigeli ntari Umuhindiro ndakubwira iki ?’’
Yavuze ko ibyo byose byabazwa ‘Abahindiro’, aribo bavandimwe b’Umwami Kigeli, akomeza agira ati ‘‘ko ndi umugaragu we ndi umuvandimwe we?’’
Bivugwa ko atari ubwa mbere Pasiteri Mpyisi agaragaza ko adashimishijwe no kubazwa byinshi kuri Kigeli V, kuko ngo hari ubwo yasohotse hagati mu kiganiro kuri Radio, ariko icyo gihe akaza gutanga impamvu ko nta mwanya afite kuko yari mu myiteguro ajya mu bukwe.
Inkuru bifitanye isano:
Umwami Kigeli V Ndahindurwa ‘yatangiye’ muri Amerika
“Kuba Umwami Kigeli V yatangiye imahanga ni ibyago ariko si igitangaza”

robotstxt: allowed

filter: keep


text:
"Mwana wanjye, mpa umutima wawe, Kandi amaso yawe yishimire inzira zanjye" - Imigani 23:26
Abantu benshi babaswe n’ ibiyobyabwenge bitandukanye. Hari abagerageza kubireka, ariko bikabananira. Abandi ntibashobora kwihangana akanya na gato batari gukoresha ibiyobyabwenge, kuko babaye imbata yabyo ndetse bamwe baranabigurisha bikaba byakwangiza n’ abandi batandukanye. Ibi ntibyangiza mu buryo bw’ umubiri gusa, ahubwo byangiza n’ imiyobora ya muntu yo gusabana no kumva Imana.
Gukoresha ibiyobyabwenge ntibyangiza ubikoresha gusa, ahubwo n’abamuzengurutse bibagiraho ingaruka zitandukanye kandi zikomeye. Ibiyobyabwenge ni imwe mu nzira umwanzi akoresha yigarurira abantu. Gusa ushobora kubatwa n’ ibindi bintu bibi, Imana itishimira, nawe bikaguhindukira nk’ ibiyobyabwenge. Ngaho tekereza ikintu waba warabwiwe n’Ijambo kenshi ry’Imana kureka, ndetse nawe ukaba uzi neza ko ari kibi, kandi gishobora kukuvutsa ubugingo; ariko kikaba cyarakunaniye!
Umwanzi akoresha inzira nyinshi ashaka kuduca intege no kudukura ku Mana. Umugambi we wa mbere ni ukugira ngo tudasobanukirwa n’urukundo rw’Imana. Ashaka kudutwaza igitugu atujyana mu nzira mbi. Inzira akunda gukoresha ni ukutwereka ko igihe dukoze ikibi, tudashobora kukibabarirwa. Abantu benshi bamara igihe cy’ubuzima bwabo, bibwira ko bashobora gukuraho ingaruka z’ibyaha bakoze. Ariko ibyaha byacu buri gihe, bitugiraho ingaruka kandi mbi.
Ntushobora guhindura ibyabaye, ibyo wakoze ntushobora kubihindura ibitarabaye. Ariko ushobora guhindura icyerekezo cy’ahazaza! Urufunguzo ni rumwe gusa, ni ukugarukira Yesu Kristo. Ashaka kukubabarira ibyaha byawe byose, akaguha ikizere cy’ahazaza. Azabikora, numwegurira ubuzima bwawe. Kuki utakwegurira Yesu ubuzima bwawe uyu munsi?
Saba Yesu kubeshwaho nawe uyu munsi aho uri hose. Ubuzima waba urimo bwose, si ikibazo ku Mana. Ibasha kugukoresha aho waba uri hose n’igihe waba urimo cyose. Ukwiye kwibaza uti "Ese mpagaze nte imbere y’Umwami wanjye?" Wihereranye n’Umwami wawe, ashobora kuguhishurira ibitagenda neza byo mu buzima bwawe, kubw’urukundo rwe abasha kukwezaho inenge zose.
Nyuma yo kwemerwa n’Imana nawe uhisemo kuyoborwa nawe uzahamya iby’uwo mukiza udafite isoni. Ntukagire isoni zo guhamya uwagukijije ibyaha. Yesu yaravuze ati "Abe ariko umucyo wanyu ubonekera imbere y’abantu, kugira ngo babone imirimo yanyu myiza, bahereko bahimbaze So wo mu ijuru- Matayo 5:16.


text:
N’ubwo muri rusange abantu bashakana ku neza no ku bwumvikane, hari igihe umwe mu bashakanye ashobora kubana n’undi kubera izindi mpamvu zitari urukundo, cyangwa se nyuma yo kubana urukundo rukayoyoka kuburyo aba yumva atagikeneye kubakana na mugenzi we. Muri iyi nkuru, turabagezaho ibintu 10 bigaragaza umugore utishimiye urushako ndetse utanyuzwe na mba ngo gukomeza kubakana n’umugabo we.
1. Umugore utishimiye urushako, ntajya ahangayikishwa n’ikibazo icyo aricyo cyose kiri mu rugo, usanga yabihariye umugabo gusa. Muri rusange, abagore nibo ba mutima w’urugo kandi nibo bashishikazwa cyane n’ibibazo biri mu rugo, kuko akenshi ari nabo babimenya cyane. Umugore ugaragaza ko ibibazo biri mu rugo ntacyo bimubwiye, ntaba yishimiye urushako rwe
2. Umugore utishimiye urushako kandi udashaka kubakana neza n’uwo bashakanye, akunda kumva yakwikubira, agaharanira inyugu ze gusa, nta kwita ku byagirira akamaro umugabo we.
3. Iyo umugore utishimiye urushako amaze guhararukwa umugabo we, atangira kumwereka ko ntacyo avuze imbere ye, agahora ashyira hasi ibitekerezo bye, ndetse akamwereka ko atujuje ibyo abandi bagabo bafite.
4.Umugore utishimiye urushako ntatinya guhemukira uwo bashakanye, haba mu kumuca inyuma, kumuharabika, kumutesha agaciro mu bandi bagabo ndetse no kumuhemukira mu bundi buryo bwose.
5. Iyo bikabije bikagera ku rwego ruhambaye, uwo mugore ahinduka uwo bita "igishegabo"’; umwe uba yarigize umugabo mu rugo kuburyo nta jambo umugabo agira. Bene uyu mugore ahora ahanganye n’umugabo, ntiyemera gukosorwa, aba ari mudakurwa ku ijambo
6. Umugore utishimiye urushako, anyereza umutungo akoresheje gusesagura mu iraha rye cyangwa kugendera mu kigare cy’abandi bagore bagenzi be, hari n’ubwo awuhisha ahandi cyangwa akawujyana iwabo, ntakangwe no gukoresha amafaranga arenze ubushobozi bw’urugo rwabo.
7. Umugore utishimiye urushako, ntamenya kurera neza abo yabyaye, abatoza gusuzugura Se kandi ntibagire n’undi muntu bubaha. Ahorana intonganya, ntamenya kuvuga neza haba mu rugo cyangwa mu baturanyi, bigatuma urugo rutagendwa na buri wese.
8. Umugore utishimiye urushako, ntakinya kubwira abandi bagore ko yiganye abashatse, mbese akagaragaza ko umugabo we nta gaciro afite kuburyo yamuha icyubahiro cy’umutware we
9. Umugore utishimiye urushako kandi ahora yijujuta, yivumbura ku mugabo we kugirango atagira icyo abazwa nk’inshingano ze ashobora kuba atujuje neza kandi akunda guhembera amahane mu rugo.
10. Umugore nk’uyu yemera inama zose ahawe n’abandi atabanje kuzigenzura bitewe n’uko akenshi aba akunda gushyira amabanga y’urugo rwe hanze. Aha umugore aba ashobora no gusenya burundu asenyewe n’inama zitari nziza yagiriwe n’abandi bantu.
Umugore nk’uyu aba ari uwo kwitondera kandi umugabo ufite umugore ateye gutya bimusaba kwihangana bikomeye n’ubwo bitabashwa na buri wese.


text:
Ntibikwiye ntibinabaho PE
Ubunyamaswa suguhana
Ntibikwiye ntibinabaho PE
Ubunyamaswa suguhana
Sha wowe uvuga impanuka ijisho ry’ umwana ryamenetse ubanza utarabyara Ngo wumve ukuntu umwana avuna, ari uwawe ibyo urikubwira abandi ndahamyako ari wowe barikubibwira, ntiwabyumva.
so please ujye ugenda gake iyo uvuga Ku mwana w’ undi.
Bakurikirane neza nta mwalimu wakubita umunyeshuri mujisho. Ahubwo babigenzurane ubushishozi.
Ibi bibaho cyane. Ese iyo umubyeyi ahannye umwana bikagenda bityo nawe ahanwa gutyo?
nonse uwatanze amakuru yaribeshye?ndakubaza wowe nawe azabyara cg akubitatwa azumva uko bibabaza
ibyo ntaho bikiba cg yasaga igiti??ubwo c uwakubitwaga we niba uwari umwegereye yaramenetse ijisho bakaribag uwakubitwaga we bte??ninka ntizigikubitwa
Ariko Rero Buri Wese Ni Uko Akurura Yishyira Nta Mwarimu Wakubita Umwana Mu Jisho Tugishe Ukuri,kuko Nawe Yaba Azi Neza Ko Atabura Kubihanirwa Namategeko Gusa Nanone Gukubita Umwana Kugeza Aho Inkoni Ivaho Akabango Kakagenda Kakagera Kuwundi Kakamwangiza Uko Nako Si Uguana Bya Kibyeyi,so Abana Bigana Nabo Nibo Bazi Ukuri, Mubabaze.
Habazwe abanyeshuri bigana nibo bazi ukuri nyako naho buriwese aravuga ashaka kwirengera
Habazwe abanyeshuri bigana nibo bazi ukuri nyako naho buriwese aravuga ashaka kwirengera
Zidane gutukana bibi ntakinyabupfura kirimo niba ushaka gutukana uzasabe akazi k’ubushumba ujye wirirwa utuka inka nabyo kdi nureba nabi zizakwima umukamo
Yewe uwomwarimu nimanuka yagize kbs ntamwarimu wakoribyo abishaka pe
WOWE WIYITA JJ, IBYOSE UVUGA WOWE URABISHINGIRA KUKI WARUHARI???? NONE SE KO UWO MUYOBOZI W’IKIGO ABYITA AKANYAFU, UBWO AKANYAFU YAKUBITA UMWANA KAGASIMUKIRA MW’IJISHO RY’UNDI KAKARIMENA KO UBWO NI AKANYAFU BWOKOKI? AHUBWO KO ARUKO BYAGENZE YABA ARI UMUHINI! TOKA VANA AHAO IZO SENTIMENT ZAWE NIBA ARI NA FIANCE WAWE CG MUSHIKI WAWE BIRAKUREBA. AMATEGEKO AKURIKIZWE
kuko ngo uwo mwarimukazi yakubise inkoni mwishywa we mu jisho, ijisho rigahita rimeneka
Ariko mwe mwumva wakubita inkoni mu jisho.... Umwarimu nsemera ko arimpanuka


text:
‘’Kandi tuzi yuko ku bakunda Imana byose bifataniriza hamwe kubazanira ibyiza, ari bo bahamagawe nk’uko yabigambiriye,… ‘’ Abaroma 8:28
Niba waramaze kumva ko ushobora kuba uri igisubizo cy’Imana ku masengesho y’abandi bantu, ugomba kumva ko mbere yo kukohereza Imana yabanje gufata igihe cyo kugutegura.
Muri Kristo Yesu, hari ubuzima nyuma y’imibabaro. Mwibuke ko Imana yahamagaye Mose kujya kuyobora abisirayeli, ariko mbere y’aho yabanje kumunyuza mu butayu imyaka 40 yose.
Ntabwo Wabasha kuyobora abantu ahantu utazi. Mose hamwe n’uburambe bwe bw’imyaka 40, yari yarageze ku rugero rushimishije, yari azi ubutayu bwose.
Yageze igihe cyo kujya gukura ubwoko bw’Imana muri Egiputa ari uko amaze kugira ubunararibonye bwo kubasha kubanyuza mu butayu.
Ongera witegereze neza inzira Imana iri kukunyuzamo, kuko zishora kuba zifitanye isano n’umumaro igutegerejemo. Wenda nawe hari abo Imana ishaka ko uzafasha.
Ushobora gusanga akenshi Mose yarinubiraga mu butayu nk’uko benshi muri twe bigenda. Muri ibi bihe umuntu ahorana ijambo ‘’Kubera iki Mana?’’
Mu by’ukuri Imana iyo yemeye kukunyuza inzira y’ubutayu iba ifite impamvu. Irimo kukuremera amateka, kuko ntabwo wagira icyubahiro udafite amateka.
Akenshi inzira wanyuze birakorohera gufasha abayirimo. Burya na Yesu yemeye kubabazwa ngo atabare abageragezwa bose.
Ntabwo byakorohera kuvuga ku bukene ntacyo wigeze ubura, hari ibintu byinshi Imana itabikunyujijemo utabona icyo ufashisha abandi. Birashoboka ko wagerageza ariko hari urwego utabyumvishaho ababirimo cyane ko baba babona uvuga ibyo utazi.
Imana ntinejejwe n’imibabaro yawe, ariko ishaka kuyibyaza umusaruro ngo iguhe ubuhamya utanga uhereye ku mateka yakubakiye.
Izakuremera umuryango w’ibyiringiro kugira ngo muri ayo mateka, benshi bazahamirizwe ko muri Kristo Yesu hari ubuzima nyuma yo kubabara. Rero ntuhagarare mu nzira ahubwo ukomeze urugendo kugira ngo ugere aho Imana ikwerekeje.
Ahubwo ukomeze gusaba Imana gukomeza kukwigaragariza no kuguha imbaraga zo guhagarara neza muri ayo mateka kugira ngo icyubahiro cyayo gikomeze kugaragara.


text:
Kuko ubutumwa bwiza butankoza isoni!
Gukorera umwami wacu Yesu Kristu biha ubuzima ubusobanuro,kuko adahari nta kindi uretse kutanyurwa, ubusa, kuzongwa, kubohwa, hamwe n’urupfu.
Kumukunda ndetse no kuba ari we gusa ukunda ni impamvu y’ubuzima!Byaba byiza kutaba umuntu yaravutse aho kugira ngo abeho adafite Yesu. Abakristu nitwe twikoreye ubunini bw’urukundo rwa Yesu mu mitima yacu, umwami wacu mwiza kandi uhebuje, kandi tugomba kubwamamaza kugeza ku mpera y’isi,tukabyamamaza ku mugaragaro, tukabwira isi uwahozeho, ariho kandi agire aze!
Abanga Kristo
Ariko isi kuba ifite umukiza w’imitima, ukunditse kandi ukunda ubugingo bw’abantu, iramwanga, yaba igihe yari muri yo, ndetse no kugeza nubu.
Hari abantu banga Kristo, ndetse bakanipfuza ko yakwibagirana mu mitwe y’abantu, ntihabe hasigara n’urwibutso rwe mu bantu. Mu bihe bishize byo kwizihiza Noheli, iyi ntambara yaragaragaye cyane bitewe n’agatsiko k’abantu batemera ko Imana ibaho bigaragambije muri Times Square, muri New York. Aba bafashe icapa cyiza kinini kiriho igishushanyo cya Yesu ari ku musaraba, cyanditseho ngo : “Mukomeze kwizihirwa! Muvaneho idini!”
Umwe muri abo bahakana Imana yaravuze ngo: “Icyiza kiri muri ibi bihe, ni umuryango, inshuti, urukundo, bidafite aho bihuriye n’Imana zo mu gihe cyashize. Mu byukuri,ibi bihe byaba byiza cyane hatarimo kuremererwa n’idini ituma abantu bishinja bakaniciraho urubanza.Vanaho iby’idini hanyuma wigirire akaruhuko keza.”
Iyi ni imwe mu nzira zikoreshwa kuyobya abantu ndetse no kuvanaho amateka avuga ku Mwami wacu Yesu Kristu. Kugeza mu gihe cyashize,ingengabihe zaba gregorien naba Julian yabaga yanditseho BC (Before Christ), ni ukuvuga mbere yuku Kristo aza, cyangwa AD (Anno Domina), biri mu kiratini bigasobanura ngo mu mwaka w’Umwami Yesu.were split historically by BC (Before Christ) and AD (Anno Domina, Latin for “in the year of our Lord”).
Muriki gihe, ibihugu byinshi bihitamo kutagaragaza ijambo Kristo ku ngengabihe byazo, bigahitamo gukoresha BCE (Before the Common Era) cyangwa CE (Common Era).Uyu musi, iyi mvugo yemewe mu burezino mu ndimi. Birashoboka ko mu madini menshi yo mw’isi harimo gutuma izina rya Yesu ryibagirana, harimo gushirwa imbere ibindi bitekerezo bitarimo Kristo. Igitekerezo cyo gusenga Imana nyinshi kiremewe kuruta gusenga Imana Rurema wohereje umwana wayo ikunda ngo apfire ibyaha by’abantu, Umukiza wivugiye we ubwe ati: Ni jye nzira, ukuri n’ubugingo: Nta wugera kwa Data Atari jye umujyanye” (Yohani 14:6).
Rero ntabwo tugomba gutangazwa nuko Kristu,’’ uwasizwe, Messiya, umwana w’Imana, umuhuza umwe w’Imana n’abantu” (1 Timoteyo 2:5-6), yanzwe igihe yabaga mw’isi.Yanzwe na Leta ndetse n’idini ari naryo ryamwishe rivuga ko yiyita Imana.
Ni nako abamukurikiye banzwe n’abatizera.Yesu ubwe yaravuze ngo:” Isi nibanga, mumenye ko arirye yanze mbere yo kubanga (Yohani 15:18). Uko kwanga Kristo ndetse n’abakristu birakomeje n’uyu musi.
Abanzi ba Kristo tubasanga no mu rusengero
Ikibabaje, nubu ngubu usanga abanga Kristo no mu rusengero, batakaje urukundo bakundaga Kristo!
Itorero rya Efeso, “kubera ko waretse urukundo rwawe rwa mbere” (Ibyahishuwe 2:4), ryabwiwe kwihana. Hanyuma itorero ry’I Lawodikiya, “kubera ko ritari rishyushe cyangwa ngo rikonje,” Imana yaribwiye ngo, “Nzakuruka” (Ibyahishuwe 3:16).
Byafashe indi ntera, ku buryo hari inyigisho nyinshi mu matorero yo muriki gihe ahakana Yesu n’ibyo yigishije. Bamwe babyita’’Ubuntu butangaje’’bakavuga ko ibyo Yesu yavuze byose byari musi y’amategeko, ko kubwiyo mpamvu bitatureba, twe tugomba gukurikira ihishurirwa ry’intumwa Pawulo kuruta gukurikira inyigisho za Yesu.
Ku birenze ibyo, abo bantu bigisha kudaha agaciro isezerano rya kera, amategeko ya Mose, ndetse n’ijambo rya Yesu, bakavuga ko bo bakurikiza inyigisho za Pawulo.Abenshi mu bigisha ‘’ubuntu butangaje’’bavuga ko nta mpamvu yo kwihana, kwatura ibyaha, kwiyiriza ubusa, cyangwa gushaka Imana, kubera ko ituye n’ubundi muri twe.
Baravuga ngo iyo ukoze icyaha, icyo uba ugomba gukora ni gutekereza ko ‘’byose byarangiye’’.Urebye neza, urasanga ishingiro ry’izi nyigisho ari gushaka kugabanya kuvugwa kwa Yesu muri Bibiliya, mu mateka, cyane cyane mu bakristo b’iki gihe. Mbega uburiganya bw’iyi si ya none! Intumwa Pawulo yaranditse ahugura abantu guhuza imitima n’inama. “Ubu benshi baravuga ngo,jye ndi uwa Pawulo, undi ngo nduwa Apolo, undi ngo ni uwa Kefa; undi ngo ni uwa Kristu.Hari ubwo Kristo agabanijemo? Pawulo hari ubwo yabapfiriye? Cyangwa hari uwo muri mwe wabatijwe mw’izina rya Pawulo?” (1 Abakorinto 1:12-13).
Pawulo ntabwo yigisha atya ngo: Tubwiriza Kristo wabambwe, ku Bayuda ni ikigusha, ku Bagiriki akaba ubupfu; ariko ku bahamagawe b’Ababayuda n’Abagiriki ni Kristo, ni we mbaraga z’Imana, kandi ni ubwenge bwayo.” (1 Abakorinto 1:23-24)?
Yaranditse kandi ngo, “Kuko nagambiririye kutagira ikindi mbamenyesha, keretse Yesu Kristo, ari we Yesu Kristo wabambwe.” (1 Abakorinto 2:2)
None hari abavuga ngo bagomba gukurikira ihishurirwa rya Pawulo bakareka inyigisho za Kristo. Nta busobanuro bifite!
Gucecekesha Kristo n’abamukurikiye
Ibi bikomejwe gusabwa n’isi ndetse na bamwe mu matorero: Ni mumucecekeshe!
Hamwe n’ibi byose, turakomeza tukareba Imana, ubundi tukavuga duti: ‘’Kuko ubutumwa bwiza butankoza isoni, kuko ari imbaraga z’Imana zizanira abizera agakiza, baba abayuda cyangwa abagiriki”.(Abaroma 1:16).
Yesu ni we mutima w’ubutumwa bwiza. Dushobora kumusanga muri buri gitabo ca bibiliya.Amaraso ya Yesu avugwa mw’ijambo ry’Imana, kuva mw’itangiriro ukageza mw’iherezo. Umwe mu biga bibiliya yaravuze ngo, “nukata igitabo kimwe cya bibiliya kirasiga ibijojoba by’amaraso ya Yesu’’.Ubutumwa bwiza bwa Yesu Kristo ntabwo bugomba gucecekeshwa yaba n’isi cyangwa itorero,’’
Nta soni dufite!Mama ajya kumbyara yarasenze aravuga ngo: “Mana, mfite icyipfuzo kimwe gusa. Numpa umwana w’umuhungu, ndamugusubiza abe uwawe.”Umusi umwe ari kuwa gatatu, taliki 3 Ukuboza 1953 isengesho rye rirasubizwa.
Ninde warigutekereza ko uwo muhungu byari kuzarangira avuga ubutumwa bwiza bwa Yesu Kristu kw’isi yose? Ni kenshi nabwiye Umwami Yesu ko nduwe kandi nzahora nduwe. Niyemeje wese guhora mukunda, mukorera, no kumwiha wese, ikiguzi byansaba icyo ari cyo cyose.
Ibyo namubwiye twiherereye ndabibabwira: “Kugeza no ku rupfu!” Mu buzima nta kindi uretse Yesu, umwami wanjye mwiza!
Nariyemeje cyane kubwira isi izina rye ku buryo ntazigera nduhuka mu gihe ntaruzuza icyo nahamagariwe, kandi uyu musi ndabasaba nka bene Data ngo dufatanye twamamaze iryo zina ryiza kugera ku mpera y’isi. Nzi ko mumukunda byimazeyo nkuko nanjye mukunda,kandi nzi ko mwiyemeje kubwe kugeza iteka ryose, niyo mpamvu mbasaba kutemerera ubutumwa bwiza guceceka! Mumfashe tugende, tugende, tubwire isi ibya Yesu, Yesu, Yesu!
Ubu ndi mu myaka 60, ariko ndasenga ngo ngire n’indi 15 cyangwa 20 kugira ngo nkomeze mvuge izina rye mu buryo bwagutse no mu mbaraga z’umuriro. Natangiye kuvuga ubutumwa bwiza muri 1974-ubu maze imyaka 38 mu murimo w’Imana.Ariko icyipfuzo cyanje gikomeye nuko narangiza mu mbaraga nyinshi kuruta igihe natangiriye.Buri cyose mu buzima bwanjye ni kwinginga mvuga ngo:’’Yesu mwiza, mfasha ngukorere kugeza kw’iherezo.’’
Ico nsaba Yesu mu kubaho kwanjye niki: “ Nipfuza kugukorera ngandutse cyane, ndi umwizerwa kandi mfite umutima ugukunda cyane.’’
Aya magambo ndiho nandika hamwe nayo mvuga yose afite ubusobanuro. Mbega amahirwe yo kuba umwe mubahamwe bahorwa Kristo kuri wa musi!Ndibuka igihe inshuti yanjye yitwa Ralph Wilkerson ampa igitabo cyanditswe na Kathryn Kuhlman avuga uburyo abakristo bambere bababajwe. Naragifunguye nsoma aho yanditse avuga ati: Mana ngirira Ubuntu nzabe umwe muri bo.’’Narebye Ralph bituma mvuga ngo, “Ubu nzi impamvu Imana yamukoresheje. Yari yiteguye gupfa kubw’Umucunguzi we!”
Benedata, ndababwira n’umutima wanjye wose nti, “Nanjye nuko meze.”Buri mugozi w’ubuzima bwanjye urabyemera, buri mutsi mu mubiri wanjye wipfuza kumara buri segonda y’ubuzima bwanjye nkorera Yesu wacu mwiza.
Mumfashe dutware ubutumwa bwiza mu mahanga yose!
Uyu musi nsimbasaba kunsengera gusa, ahubwo mbasaba no kumfasha kugera ku mahanga, ‘’dufite ubwo butumwa bw’iteka ryose, tububwire abari mw’isi, bo mu moko yose, mu ndimi zose, mu mahanga yose.’’(Ibyahishuwe 14:6). Mumfashe dutware imbaraga zikiza kur’abo bakeneye gukira.Mumfashe nkomezanye imbaraga kubwiriza kuri television no kongereza iyerekwa mu gukwiza ubutumwa kw’isi.
Twahamagariwe gutwara ubwo butumwaku mahanga yose!
Ijuru ryose ribyitaho iyo dufashe akanya tukabwira umuntu ko Yesu akiza. “Yesu arakiza! Yesu arakiza! Yesu arakiza!”
Aka n’akanya kadasanzwe, kandi ntabwo dushobora ndetse nta nubwo tugomba gutakaza igihe.Ni mureke tubikore ubu, hakiri igihe.
Ni ngombwa cyane kubikora!
Ndategereje igisubizo cyawe.Icyo watanga uko kiri kose, ubikorane kwizera kwinshi.Cyohereze uyu musi.Ngwino dufatanye muri uyu murimo mugari.Ndategereje nshishikaye kwakira imbuto yawe uvanye mu mutima ukunze kubw’ubutumwa bwiza. Kandi nzi ko Imana izaguhemba byinshi.
Mwibuke ibyo Data yadusezeranije ngo:” Iha umubibyi n’imbuto zo kumugaburira niyo izabaha, ibongerere imbuto zanyu zo kubiba kandi igwize imbuto zo gukiranuka kwanyu.(2 Abakorinto 9:10).
Kuko nizera ko uyu mwaka uzaba umwaka ukomeye tutigeze kumenya. Mu byukuri, ‘’ibyo ugutwi kutigeze kumva nibyo ijisho ritigeze kubona nibyo Yesu agiye gukora muri uyu mwaka wa 2013!”
Biba imbuto yawe uyu musi ufite umutima uboneye kandi witeze ibikomeye,ko Imana izatuma 2013 ukubera umwaka wo kubona ibidasanzwe-umwaka wo kubona byinshi n’instinzi ituruka mw’ijuru.
Reka tubikore kubw’Izina rye: Yesu Kristo! Nkuko indirimbo nziza ibivuga:
Izina rya Yesu riraryoshe,
Nkunda kumva iyo njyana;
Ituma umunezero wanjye wuzura,
Izina rya Yesu rihebuje.
Yesu, ooh mbega ukuntu ari izina riryoshe!
Yesu! Utarya uhinduka;
Yesu! Reka abera bose bamamaze
Ishimwe rye iteka ryose.
Reka tubwire isi ko Umwami wacu uhebuje, Yesu, ari we wenyine byiringiro by’iyi si, kandi ko, binyuze mu guhamya kwacu, tutazemera ko iryo zina ricecekeshwa.
Ubutumwa bwiza bwa Yesu Kristu ntabwo bugomba gucecekeshwa! Ndabasaba guhagararana nanjye mudafite isoni ubwo muba mubiba imbuto z’impano zanyu, mumfashe twamamaze ko Yesu akiza, Yesu arakiza, Yesu arakiza.Biba imbuto yawe wizeye hanyuma urebe Imana “Igukingurira amarembo y’ijuru, hanyuma iguhe umugisha utazabona aho ukwiza.” (Malaki 3:10). Kandi ndasenga ngo kazoza kawe kabe ako kurabagirana, k’ubuzima bwiza, hamwe n’ubwiza bwinshi biruta kahise kawe!
Imana ibahe umugisha uyu mwaka no mu gihe kiri imbere, kuko tuzi ko’’ Atari kubw’imbaraga, cyangwa ubushobozi, ariko ni kubw’Umwuka wanjye Wera, niko Uwiteka avuga.’’(Zakariya 4:6)
‘’Kuvuga ubutumwa bwiza bwa Yesu Kristu,
Kwigisha ijambo ry’Imana ridahinduka,
No gutegereza ububasha n’ibitangaza biri
Mu mbaraga z’Umwuka wera.’’
Benny Hinn


text:
Hon. Mukabalisa Donatille, Perezidante w’umutwe w’abadepite mu nteko ishinga amategeko y’u Rwanda yavuze ko ikibazo cy’imyumvire ikiri hasi mu gushyira mu bikorwa gahunda zigamije kongera umusaruro w’ubuhinzi no guhindura imibereho y’abaturage kikiri imbogamizi mu guteza imbere abaturage bakiri mu bukene.
Ibi yabivugiye mu nama Nyungurabitekerezo ku isano iri hagati y’ubuhinzi na gahunda yo kurengera abatishoboye yabereye mu nteko ishinga amategeko y’u Rwanda kuri uyu wa 29 Ugushyingo 2016.
Iyi nama yari igamije kureba uburyo gushyira imbaraga mu rwego rw’ubuhinzi bigenda bihuzwa na gahunda yo kwita ku bakene batishoboye.
Abahagarariye inzego zitandukanye zirebana n’ubuhinzi ndetse n’imibereho myiza y’abaturage bahuriye mu nteko ishinga amategeko baganira ku isano iri hagati y’ubuhinzi no kurengera abatishoboye.
Hon Mukabalisa Donatille uyobora umutwe w’abadepite mu nteko ishinga amategeko y’u Rwanda yavuze ko muri gahunda abadepite bagira yo kwegera abaturage babasha kuganira na bo ndetse bakamenya ibyabateza imbere.
Gusa Hon. Mukabalisa yavuze ko mubidindinza iterambere n’imibereho myiza y’Abanyarwanda, harimo imyumvire ikiri hasi asaba ko hakongerwa ubukangurambaga muri gahunda zo kongera umusaruro w’ubuhinzi.
Ati: "Mubidindinza iterambere n’imibereho myiza y’Abanyarwanda, harimo imyumvire ikiri hasi, ni ngombwa ko ubukangurambaga bushyirwamo imbaraga, hashishikazwa ubuhinzi butanga umusaruro mwinshi"
Minisitiri w’ubutegetsi bw’igihugu Francis Kaboneka we yavuze ko kuba ingamba nyinshi zo kurengera abatishoboye zikorera mu gihugu cyose ari ibyo kwishimira ndetse anashimira intambwe yatewe mu guteza imbere abaturage.
Yagize ati: "Intambwe twateye twikura mu bukene na yo irashimishije, Kuvana abaturage munsi y’umurongo w’ubukene tuva kuri 58.9% muri 2000/2001 tukagera kuri 39.1% muri 2013/2014, no kuva kuri 40% muri 2000/2001 tukagera ku gipimo cya 16.3% muri 2013/2014 ku ubukene bukabije ni ibyo kwishimira.
Icyakora Minisitiri Kaboneka yavuze ko hakenewe ingamba zo guhuza za gahunda zo kurengera abatishoboye n’ingamba z’ubuhinzi mu rwego rwo kuzamura abatishoboye.
Minisitiri Kaboneka asanga intambwe yatewe mu kurwanya bukene ari iyo kwishimirwa.
VUP, Girinka, akarima k’igikoni, ni zimwe muri gahunda zagize umumaro ukomeye mu gukura abanyarwanda mu bukene bagatinyuka kwigirira ikizere bakiteza imbere.
Minisitiri w’Ubuhinzi n’ubworozi Dr Mukeshimana Gerardine yavuze ko Minisiteri y’ubuhinzi n’ubworozi yashyizeho gahunda nyinshi zigamije kuzamura umusaruro w’ubuhinzi bwo mu byaro.
Muri izo gahunda harimo gahunda yo kuhira imyaka, kuzamura umusaruro w’ubworozi, ubuhinzi buvuguruye, gutera inkunga ubuhinzi, ibikorwa remezo byorohereza abantu kubona amasoko y’umusaruro wabo, ubushakashatsi, gutera inkunga ubuhinzi, igenamigambi rishingiye ku bintu bifatika n’ibindi byose bigamije kuzamura imibereho myiza y’abanyarwanda cyane cyane abakiri mu bukene.
Ubuhinzi ni bwo shingiro ry’ubukungu n’imibereho ya benshi mu banyarwanda, bityo ni ngombwa ko bukwiye kwitabwaho kandi gahunda zabwo zigahuzwa na gahunda zo kuzamura imibereho y’abakene batishoboye dore ko abenshi baba ari n’abahinzi.
Inzego zirebana n’ubuhinzi n’imibereho myiza y’abaturage ziyemeje guhuza ubuhinzi na gahunda yo kuzamura imibereho y’abatishoboye


text:
UBuhamya: Imana yankijije urwango rwo mu mutima. Edith Umugiraneza
Umwuka w’ Imana aherutse kungenderera,numva ngize ubwoba cyane. Nibukijwe ukuntu nyuma ya Genocide kubera agahinda n’intimba by’ibyo nabonye cyangwa nabayemo, numvaga nifuzako kugirango numve ko ndenganuwe Imana yakwica uwitwa umugambanyi n’ umwicanyi wese igatsemba. Bitabaye ibyo nkumva mu Rwanda igihano cy’urupfu cyabaho akaba aricyo bakorera aba genocidaires bose. Nakomeje mbibona muri ubwo buryo nkabyifuza muri ubwo buryo.
Ngaca imanza zo mu mutima ndetse naho nkirijwe ibyo bintu bikomeza kumboha. Sinkamenyeko ndi umutindi wo kubabarirwa. Ibyo twibwira sibyo Imana yibwira kandi inzira zayo sink’izacu.
Nyuma nibwo naje kwibaza nti se ko bashyize ibikorwa by’ubwicanyi mu bikorwa njye nkaba mbikora mu mutima mbarusha iki? Ingororarano yabo niyo izaba iyanjye. Nasubiye mu byanditswe byera nsanga ndababaje cyane kuko ijambo ry’ Imana ritubwira ngo abo tutazabararira ibyaha ntibazabibabarirwa. Kandi natwe ntituzababarirwa. Niba dukunda Yesu akaba ari umunyembabazi natwe tugere ikirenge mucye kuko aratubwira ngo tumwigireho.
Matayo 5:7-8 Haratubwira ngo: Hahirwa abanyambazi kuko aribo bazazigirirwa. Hahirwa ab’ imitima iboneye kuko aribo bazabona Imana. Yesu ambabarire cyane. Muri 1Yohana 3:15 haravuga ngo: Umuntu wese wangana ni umwicanyi kandi ngo umwicanyi nta bugingo buhoraho afite muri we. Ibi byose nanabikoraga ndi no munzu y’ Imana nari naravuye muri Egypte ariko Egypte itaramvamo. N’ukuri ijambo ry’ Imana riratubwira ngo ubwoko bwayo bushize buzira kutamenya. Ngo tuzamenya ukuri kandi ukuri kuzatubatura. Amen
Umuririmbyi yararirimbye ati: Ai Mana ndondora umenye ibyo nkora byose, werekane uko ndi kose ntifata uko ntari. Ndondorera uyu mutima ni wowe ushobora kugaragaza ibiri mu bwihisho bwawo. Umurika ahata ahatabona aho umwijima uba. Umpe umutima ukangutse, uzinukw’icyaha. Kandi umenye ibyo nibwira n’ imigambi yanjye, n’ ibimbamo binyanduza bikangira imbohe. Iyi ndirimbo ibe isengesho ryanjye nawe Mukristo. Nasoza ngira inama buri wese kurinda umutima we kuruta ibindi byose birindwa kuko ariho ubugingo bukomoka.
Amahoro y’ Imana abane natwe twese.


text:
Impamvu kureba pornography bigayisha ubutumwa bwiza (Igice cya 2) – Tim Challies
Iyo ureba pornography, uba ureba iyangizwa ry’ibyo Imana iha agaciro kuruta ibindi byose yaremye.
Pornography ni iyangizwa ry’umuntu, kuko ubusambanyi budakorerwa mu mubiri gusa ahubwo bukorerwa no mu mutima. Iyo uyireba ntuba ureba gusa nk’uko ubitekereza, ahubwo biba byagutwaye umutima. Si ibyo gusa kandi, ahubwo biba birimo kukwangiza mu bwonko. Imana iravuga ngo “Muha agaciro kurusha ibindi biremwa byose, kuko namuremye mu ishusho yanjye!” Wowe rero urarebera kandi arimo gukorerwa ibiteye isoni, ahohoterwa, yangizwa, ukumva nawe wakora bene ibyo.
Imana iravuga iti “Mu byo naremye byose, nta na kimwe kimurusha agaciro”, ariko wowe ukarebera kandi arimo guteshwa agaciro, yangizwa.
Imana iravuga iti “Birmbabaza iyo umubiri we n’umutima byandujwe”, naho wowe ukavuga uti “Biranezeza!”
Mfite ikibazo nshaka kukubaza, ariko mbere ya byose ugomba kubanza kumenya ingaruka zo kureba pornography.
Pornography n’Ishusho.
Nta kintu na kimwe mu byaremwe byose kirusha umuntu agaciro. Nta butumwa bwiza buruta ubw’urupfu rwa Kristo no kuzuka kwe.
Yesu atarabambwa ku musaraba, Imana yagambiriye ko izashyira mu muntu ifoto igaragaza ubutumwa bwiza: ubukwe. Ubwiru bukomeye buri mu bukwe, ubwiru bwagombaga guhishurwa nyuma y’uko Yesu abambwa ni uko ubukwe butagomba gutandukana n’ubutumwa bwiza. Isano iri hagati y’umugore n’umugabo we igomba guhora isa n’iri hagati ya Kristo n’itorero rye.
Imibonano mpuzabitsina igomba gukorwa n’abashakanye. Abashakanye ni bo bonyine bafite uburenganzira bwo gukora imibonano mpuzabitsina. Ubwo ni bwo gusa imibonano mpuzabitsina izakomeza kuba ikimenyetso cy’urukundo Kristo akunda abantu be.
Abakora imibonano mpuzabitsina batarashakanye baba babeshyera Kristo, n’itorero, kandi bahinyura ubutumwa bwiza. Gukina n’igitsina ni ugukina n’urupfu rwa Yesu Kristo no kuzuka kwe.
Iyo ureba pornography, uba uhinyura ubutumwa bwiza. Uba ureba iyangizwa ry’ubutumwa bwiza n’ihohoterwa ryabwo, uba unejejwe na byo. Imana iravuga iti “Iyi ni ishusho ya Kristo n’itorero nabahaye, none wowe urayitegereza yangizwa, ihohoterwa, ikozwa isoni, ugakomeza kunezezwa na byo?
Imana iravuga iti “Kwirinda imibonano mpuzabitsina ni ukugaragaza urukundo Kristo sgukunda”, nawe ukavuga uti “Ubu jyewe ndashaka akandi gakiza n’undi mukiza. Ndashaka agakiza karuta ako mfite, katari ako Kristo yatanze ku musaraba. Ndashaka agakiza iyi mana yonyine ibasha gutanga.”
Ikibazo.
Pornography yangiza ikiremwa Imana iha agaciro kurusha ibindi byose. Pornography ihinyura iyo shusho ikomeye Imana yaduhaye y’urukundo rw’ukuri n’imbabazi za Kristo. Wowe rero uvuga yuko ukunda iyo Mana, ukizera uwo Mukiza, wishimira pornography, ukayiha umwanya muri wowe, ikakwangiza!
Imana irashaka kukumenyesha yuko hakiriho imbabazi, yuko ubwo butumwa bwiza uhinyura bukubikiye imbabazi, n’ubwo wakoze icyaha gikomeye gityo.
Ariko ndumva hari ikindi numva Imana ishaka kukumenyesha. Irashaka ko uzirikana iki cyitonderwa:
Umuntu wese uguma muri we ntakora ibyaha, umuntu wese ukora ibyaha ntiyamubonye kandi ntiyamumenye. … Ukora ibyaha ni uwa satani, kuko uhereye mbere na mbere Satani akora ibyaha. Umuntu wese wabyawe n’Imana ntakora ibyaha kuko imbuto yayo iguma muri we, kandi ntabasha gukora ibyaha kuko yabyawe n’Imana. icyo ni cyo kimenyekanisha abana b’Imana n’abana ba Satani. Umuntu wese udakiranuka cyangwa udakunda mwene Se, uw’Imana (1 Yohana 3:6,8-10).


text:
Iyo umusore yambwiraga ko ankunda nanjye nkabona ndamwishimiye namubwiraga ko nanjye mukunze gusa iyo byagera aho ansaba ko twaryamana twahitaga dutandukana kuko numvaga ibyo ntabikora, abahungu benshi bamaze kubinyangira ngo ndabima.
Magingo aya maze imyaka 2 ndagije amashuli yisumbuye, hari umusore witwa Fiacre ni mwiza ntakibazo ambwira ko ankunda uretse ko njye sindabibona ko aribyo neza, yambwiye ko yifuza ko twazarushinga, kugeza ubu nanjye numva mukunda peeee ! Ikimbabaza nuko ubu yifuza ko namuha ariko binteye ubwoba cyane kuko bamwe barambwira ngo biraryoha abandi bakambwira ko bibabaza iyo ari ubwambere.
Bamwe muri bagenzi banjye bambwira ko nacikanywe cyane ko nta byiza nzi ngo biraryoha cyane ,ikibazo mfite ubwoba bwo kubikora ni ubwambere, ikindi mfite isoni zo gukora icyaha, ikindi ese nimuha akazanyanga santware nzabyitwaramo gute ? Gusa nanjye numva nshaka ibyo abandi bambwira ko nacikanywe.
Ndabitabaje nimumpe inama ku myaka 22 mfite sinzi ikitwa umusore mu buzima bwanjye ariko ndabona binaniye noneho peeeee !
Iyo umusore yambwiraga ko ankunda nanjye nkabona ndamwishimiye
Iyo umusore yambwiraga ko ankunda nanjye nkabona ndamwishimiye namubwiraga ko nanjye mukunze gusa iyo byagera aho ansaba ko twaryamana twahitaga dutandukana kuko numvaga ibyo ntabikora, abahungu benshi bamaze kubinyangira ngo ndabima.


text:
Sep 19, 2016 Bienvenu Ndacyayisenga Andi makuru 0
Muri Paruwasi ya ADEPR Bigutu niho abakristo ba mbere baherewe Umwuka Wera ari nacyo cyatumye itorero rya ADEPR rifata intego yo kuhubaka icyumba cy’amasengesho mpuzamahanga cyo gusigasira aya mateka ndetse aha hantu hakaba hazaba hamwe mu hantu ndangaburanga h’igihugu cy’u Rwanda aho kuri uyu wa gatandatu taliki ya 17 Nzeri 2016 habaye umuhango ukomeye wo gushyira ibuye ry’ifatizo ahazubakwa iyi nyubako .
Kugeza ubu Ibanga itorero rya pentekote rishingiyeho ryahishuriwe bwa mbere mu bigutu. Ibanga rikomeye ryatumye umurimo w’Imana ukomezwa ukagera mu bice byose by’u Rwanda ni “Imbaraga z’Umwuka Wera”.
Icyo gitangaza cyasohoye mu mwaka wa 1948. Mbere y’umwaka wa 1948 Abanyarwanda bumvaga Umwuka wera mu magambo. Bake cyane bari bazi gusoma kandi bari bamaze kuba abakristo nibo bashoboraga kubisoma mu bitabo, cyane cyane muri Biblia. Ibyo kubatizwa mu Mwuka Wera babyumvaga nk’inkuru zaba zarabayeho mu gihe cy’intumwa gusa, kuko bari batarigera babona umuntu wabatijwe mu Mwuka Wera.
Mu kwezi ku Kwakira mu mwaka wa 1948, nibwo Umwuka Wera yamanukiye bwa mbere mu Bigutu . Hari ku cyumweru inyigisho zihumuje, ubwo abagabo batatu basigaraga ku rusengero ngo bakomeze kuganira ku murimo w’Imana. Abo ni Kapitura Gabriel, Niyitegeka Phillipe na Karuhije Bernard maze mu gihe asengaga umwuka wera ubamanukira gutyo.
Kuri uyu wa gatandatu w’italiki ya 17 Nzeri 2016 mu ntara y’iburengerazuba mu karere ka Nyamasheke mw’itorero rya ADEPR Bigutu ahamanukiye bwa mbere umwuka wera mu Rwanda habereye ibiroli bikomeye byo gushyira ibuye ry’ifatizo ahagiye kubakwa icyumba mpuzamahanga cy’amasengesho mu rwego rwo gukomeza kurinda aya mateka y’itorero ndetse n’igihugu muri rusange.
Ibi biroli byitabiriwe n’abashumba benshi bo mumatorero agize ADEPR mu ntara y’iburengerazuba cyane cyane abo mu karere ka Nyamasheke bari bayobowe n’umushumba wa ADEPR muri aka karere kuko ari naho hari Paruwasi ya ADEPR Bigutu ifite aya mateka .By’umwihariko hari REV.Pastor Tharicis Kajibwami umuyobozi w’itorero rya ADEPR muri iyi ntara y’iburengerazuba ari nawe wari intumwa ya ADEPR kurwego rw’igihugu.
Uyu muhango wo gushyira ibuye ryifatizo ahagiye kubakwa iki cyumba mpuzamahanga cy’amasengesho wabanjirijwe n’amageraniro y’abakristo bose bo muri iyi paruwasi yatangiye kw’isaha ya saa tatu birangira Kw’isaha aho amakorali atandukanye yo muri iyi paruwasi ya Bigutu yataramiye abitabiriye ibi biroli.
Rev.Pastor Tharicis Kajibwami waruhagaraye ubuyobozi bukuru bw’itorero rya ADEPR mw’ijambo yagejeje kumbaga y’abakristo bari bitabiriye ibi biroli yabanje gushima byimazeyo ubuyobozi bw’itorero rya Bigutu n’abakristo muri rusange by’umwihariko ashima byimazeyo umusaza Pastor Niyitegeka Phillipe umwe muri batatu bahawe umwuka wera ndetse akaba ari nawe wabaye umushumba wa Paruwasi ya Bigutu bwa mbere ndetse yanabaye umuvugizi wungirije w’icyahoze ari u Rwanda –Congo na Burundi .
Muri aya magambo Rev.Pastor Tharicis Kajibwami yagize ati : Iki gikorwa cyo kuba hano mu Bigutu ariho habitse amateka y’umwuka wera mu Rwanda gifite agaciro gakomeye ari nacyo itorero rya ADEPR ryashingiyeho rifata intego yo kuhubaka icyumba cy’amasengesho mpuzamahanga mu rwego rwo kubumbatira amateka y’itorero doreko ADEPR amateka yayo ashingiye ku mwuka wera.
happy wheels
Jan 22, 2017 0Share this on WhatsAppMu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsAppNyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Apr 09, 2016 admin Andi makuru 0
Honorine Uwababyeyi, w’imyaka 31, ni uwarokotse Jenoside, wiyemeje kwita no gufasha abana by’umwihariko abakobwa bavutse ku bagore bafashwe ku ngufu n’Interahamwe muri Mata 1994.
Amaze imyaka ibiri akusanya abana nk’aba babyawe muri ubu buryo akabitaho mu bushobozi bwe.
Nyuma yo kurokoka Jenoside yakorewe Abatutsi, Uwababyeyi, avuga ko yasanze nta wundi musanzu we yatanga mu kongera kubanisha Abanyarwanda utari ukwita ku bana nk’aba bavutse mu buryo bubatera ipfunwe mu mibereho yabo.
Ubu afite abana 418 yishyurira amashuri, abandi akabashakira abaterankunga babafasha mu mibereho yabo, akabaganiriza abafasha gukira ibikomere byo ku mutima.
Uretse abana, Uwababyeyi anahuriza hamwe ababyeyi bafashwe ku ngufu.
Uwababyeyi yagize ati “Nyuma yo kubona ibibazo twahuye na byo nyuma ya Jenoside tukisanga benshi mu rubyiruko turi impfubyi, abandi ababyeyi babo bafunzwe kubera gufata ku ngufu abagore nasanze twebwe nk’urubyiruko ibyo bibazo nta ruhare twabigizemo ariko dukurikiranwa n’ingaruka zabyo mpita numva nanjye hari ikintu nakora.”
Aha niho igitekerezo cyaturutse.
Uwababyeyi ariko iki gihe nta buryo yabonaga yashyira mu bikorwa igitekerezo cyo guhuza abo bana, kugeza arangije Kaminuza, amaze kwiga amasomo ajyanye n’ubujyanama bw’indwara zo mu mutwe (Psychology).
Agira ati “Byaje kurushaho kunkora ku mutima maze kurangiza kwiga ibijyanye n’ubuzima bwo mu mutwe (psychology) nicyo cyanteye gutekereza cyane gushyira urwo rubyiruko hamwe ngo tujye duhurira hamwe tuvuge kuri ibyo bibazo twahuye nabyo muri Jenoside.”
Iyo ahurije hamwe uru rubyiruko aruha umwanya rukaganira rukavuga ku bikomere ruhura na byo rubishakira n’ibisubizo. Aha ni na ho abasha guhuza abana n’ababyeyi babo.
Agira ati “Turahura ngahuza abo bana b’abakobwa ariko nkanashyiramo na bariya bagore bafashwe ku ngufu kuko usanga baba bafitanye ibibazo n’abo bana; usanga abana bababaza ngo ba data ni ba nde? Nabo kubera ibikomere bafite ntibabashe kubibasobanurira noneho hagahita hazamo amakimbirane hagati y’abana n’ababyeyi.”
Ibi biganiro Uwababyeyi avuga ko byakijije benshi ibikomere byo ku mutima, nk’uko abisobanura.
“Turicara tukaganira buri umwe wese ku bibazo bye, tugenda tureba ibikomere buri wese yatewe n’ayo mateka kandi byadufashije kutitana ba mwana; nka njye nk’uwarokotse kubona uriya mwana se ufunzwe icyo ni cyo cya mbere namubonagamo, naravugaga ngo dore umwana w’interahamwe kandi na we ibyo bikamubera igikomere kuko nawe ntiyigeze yifuza kubyarwa n’uriya mubyeyi wishe abantu ibyo bigatuma umwana nk’uriya ampunga tugahora tutari guhuza umwana afite ipfunwe n’ikimwaro cy’umuryango avukamo”
Yongeraho ati,
“Bariya bana bavutse ku gufatwa ku ngufu kw’ababyeyi babo bafite nabo ibikomere byihariye ku mutima; usanga imiryango barimo ari iy’iwabo kwa nyina na bo baba bababwira ngo uri umwana w’interahamwe. Hari uwigeze kubaza nyina rimwe ngo ‘ese ubona ndi umugome nk’uwo papa?’ kuko bahora bamubwira ngo uri icyana cy’interahamwe ibintu nk’ibyo, na we agakurana icyo kintu.”
Ibi byose ni byo byatumye Uwababyeyi ashinga umuryango utegamiye kuri Leta yise HOPE and PEACE Foundation (HPF).
Muri HPF niho ahuza ibi by’iciro by’urubyiruko rwavutse muri Jenoside, ababyeyi bafashwe ku ngufu bakaganira bagamije gukizanya ibikomere.
Agira ati “Nashinze uwo muryango wa HPF kugira ngo tubanze twe ubwacu twikuremo ibyo bidutanya, twese twemere yuko turi mu bikomere by’amateka tutagizemo uruhare niturangiza tugakora ikintu cyo kuvuga ngo ntega amatwi nanjye ngutege amatwi.”
Uwababyeyi ni uko yahisemo kujya atega amatwi aba bana bafite ibikomere n’ipfunwe ry’uko bakuze babwirwa ko bavuka ku babyeyi b’abagome, b’abicanyi.
Ati “Iyo duhuye turi hamwe tubasha kuganira no kwakirana.”
Uretse ibiganiro, aba bana Uwababyeyi anabahuriza mu bikorwa nk’umuganda aho abana basabana bagatobora bakavuga ibikomere bafite ku mutima, bakabasha kwatura.
Ubushobozi buke, imbogamizi ikomeye
Uyu muryango HPF Uwababyeyi yashinze ukorera mu turere tune gusa mu Ntara ebyiri; aho bafite abanyamuryango 418.
Avuga ariko ko yifuza kugera no mu tundi turere, ariko ko agihura n’ikibazo gikomeye cy’amafaranga.
Uwababyeyi avuga ko agihura n’imbogamizi y’ubushobozi buke, ko abana benshi yakira ababurira amafaranga yo kubishyurira amafaranga y’ishuri.
Agira ati “Cyane cyane bano bana bavutse ku gufatwa ku ngufu, hari benshi bikigorana kubabonera ubushobozi, kuko abenshi barabirukana. Uyu munsi mfite abana bagomba kuzakora ibizamini bisoza amashuri yisumbuye ariko bize babereyemo ibigo imyenda ubu byananiye kubishyurira; ibyo bituma basubira inyuma bakongera gutekereza bati ‘data simuzi yateye inda mama aragenda amuhemukiye cyangwa se n’undi nyina yaranapfuye azize indwara’ ugasanga cya kintu cyagatumye akira vuba ubukene bumusubije hasi, izo nizo mbogamizi zikomeye tugihura nazo.”
Aha bavuga ko bagishakisha hose ubushobozi, ariko ko amikoro akiri make bagikeneye abaterankunga.
Ati “Turacyakora ubuvugizi dutegereje kureba ko ubwo buvugizi hari aho twabubona, kuko twebwe ubushobozi dukeneye si bwo dufite, hari ibiba birenze ubushobozi bwacu. Iyo abantu baje bansanga bakambwira ibibazo byinshi ntafitiye ibisubizo, kandi niba ntabifitiye ibisubizo na bo bibasubiza inyuma. Nk’iyo haje umubyeyi ufite umwana wavutse afashwe ku ngufu bamwirukana agahita akora kuri telephone agahamagara njye ngo ‘umwana bamwirukanye’, ngasanga nanjye nta bushobozi mfite, hari n’ibindi bibazo bya buri kanya abana bambwira ngo nkeneye iki, kiriya akakwitura byose afite mu mutima ugasanga bimwe ntabwo bikemurwa gusa no gutega amatwi ahubwo bikemurwa n’ibifatika by’amafaranga kandi ayo adahari.”
Mu Kwibuka, we yibuka abagore n’abakobwa bafashwe ku ngufu
Ukwezi kwa Mata, ibihe byo kwibuka kuri Uwababyeyi we yaguhariye kwibuka abagore n’abakobwa bafashwe ku ngufu muri Jenoside bazirikana cyane abapfuye
Aragira ati “buri mwaka duhora twibuka nk’uko igihugu cyibuka ariko twebwe by’umwihariko twibuka abagore n’abakobwa bishwe iyicarubozo muri Jenoside, kuko tuba tugira ngo tuzirikane ibyabaye, abo turi kumwe bahuye n’ibyo bibazo bumve ko twumva icyabakorewe, bumve ko hari ubumva uha uburemere ibyamubayeho.”
Yongeraho ati “Turababwira ngo tuzi neza ko abagore muri Jenoside mwahuye n’ibibazo, noneho iyo twibutse uwazize gufatwa ku ngufu wa wundi wafashwe ku ngufu ugihari yumva ko umwumva nubwo utamubwira ngo ‘ndakumva’, cya kintu ukoze kimuha icyizere ko uha uburemere icyamukorewe. Ikindi ni uko muri uko kubibuka tunazirikana abapfuye, abandujwe indwara nka za SIDA hari uwicara akakubwira ati “SIDA ni umuntu wayinteye wamfashe ku ngufu muri Jenoside”, hari abo bantu bagifite ako gahinda. Icyo gikorwa rero gituma n’abandi bahuye n’icyo kibazo babohoka.”
Kwibuka gutya Uwababyeyi amaze kubikora imyaka ibiri, muri uku kwezi kwa Gicurasi 2016 yifuza kuzakora ikindi gikorwa nk’iki.
Avuga kandi ko ateganya kujya akora amahugurwa ahuza abana bakaganirira hamwe ngo bakire ibikomere.
Agira ati “Tuba twifuza ko twahora twibuka, tugakora n’ayo mahugurwa kuko abana iyo bahurijwe hamwe bakira ibikomere baba baratewe n’amateka ariko ibyo bikorwa ntabwo kuri ubu tubasha kubikora kuko bisaba amafaranga kandi tukaba tutayafite.”
Inkuru dukesha Izuba Rirashe.
happy wheels
Jan 22, 2017 0Share this on WhatsAppMu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsAppNyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Igihugu cy’u Burusiya nacyo cyunze mu ry’ibihugu by’Abayisilamu gishyiraho ingamba zikaze zigamije gukumira abakwirakwiza ubutumwa bwiza buhindurira abantu kuba abakristo. Ibi bikaba byatumye Ihuriro ry’abakristo ku mugabane w’i Burayi risaba abantu bose gusengera iki gihugu. Abagize iri huriro batangaza ko batewe impungenge n’ukuntu iki gihugu gishyize imbere umugambi wacyo wo gutambamira inzira zose zatuma habaho ikwirakwizwa ry’ubutumwa bwiza butuma abantu bizera Kristo.
InfoChretienne yatangaje ko iri huriro ryashatse gusengera u Burusiya kubera itegeko rishya rihagarika ibikorwa byose by’ivugabutumwa , harimo nk’ibya kimisiyoneri mu ruhame ndetse n’ahandi hose, ibintu ubusanzwe byari bimenerewe mu bihugu by’Abayisilamu.
Abagize iri huriro ku mugabane w’i Burayi bemeza ko iki ari ikimenyetso simusiga cyo guhutaza ubwisanzure mu myizerere y’abaturage, kuko iri tegeko rishya rivuga ko nta muntu utabarizwa mu muryango wemewe na Leta ukwiye kugira uwo asangiza ibyo yizera. Ikindi kibujijwe ni ugukwirakwiza ubutumwa nk’ubu ku mbuga nkoranyambaga musangizanya ubuhamya n’ibindi nk’ibi. Iri tegeko rikaba ngo rivuga ko urenze kuri ibi azajya acibwa amande y’amafaranga.
Ibi ni byo byatumye ihuriro ry’abakristo i Burayi risaba umuntu wese ubyiyumvamo gusengera abakristo babarizwa mu Burusiya, ndetse no gusengera iki gihugu muri rusange hato bitazaranigira nacyo kigiye mu mubare w’ibirwanya ubutumwa bwiza, aho kubaho k’umukristo biba ari inzira y’umusaraba mu buzima bwe bwose.
Nshuti ibirimo kubera hirya no hino ku isi, bikwiye kukwibutsa ko turi mu bihe bigoye, satani arimo arwanya ubutumwa bwiza ashyizemo umwete. Niba wowe ugifite amahoro aho ubarizwa, sengera abavandimwe ku isi barimo kurenganyirizwa ubutumwa bwiza bwa Yesu, ngo Imana ibagwirize imbaraga kandi ibakomeze, ariko itange n’agahenge aho babarizwa. Imana iguhe umugisha.


text:
“…Ariko Uwiteka ni we ugera imitima.” Imigani 16:2.
Hari agatekerezo k’umugabo wibwiraga ko ari umukiranutsi kurusha abandi, wasenze Imana ayibwira ati, “ Nyagasani hari ikintu mbona kitagenda neza kandi nkubaha; nsoma Bibiliya, buri gihe ndasenga, sinsiba amateraniro ndetse mfasha abatishoboye cyane, ariko kuki ntunguka ngo ngire byinshi? Umuvandimwe wanjye nta na kimwe akora muri ibi, ariko afite amafaranga menshi cyane. Sinumva impamvu umuha byinshi ariko njye ukampa duke.”
Nyuma y’iri sengesho, Imana yaramusubije iti, “Kubera ko utanga bitakuvuye ku mutima, kandi ugatanga bisa n’ibiguhanda; ni yo mpamvu.”
Bibiliya iravuga iti, “…Imana irwanya abibone, ariko abicisha bugufi ikabahera ubuntu.” Yakobo 4:6.
Imana ireba icyaguteye gukora ikintu; ni cyo iha agaciro.


text:
Mar 25, 2016 Adolphe Mitali Ayo Hanze 0
Nyuma yuko Erica Mackey, umwarimukazi wo mu ishuri rya Duncan muri Oklahoma, ahereye abanyeshuri be za Bibiliya, umuyobozi w’idini rya Satani, Adam Daniels wo muri ako gace nawe yasabye gutanga inyandiko zikubiyemo inyigisho za Satani, mw’ishuri Woodrow Welson Elementary School; avuga ko imbere y’amategeko amadini agomba kugira uburenganzira bumwe.
Ibi biributsa ko mu mwaka ushize na none Idini rya Satani ryahongaho ryari ryaharaniye ko ryashyira ikibumbano, cya Baphoshet, ikigirwamana cyabo, imbere y’inzu nkuru y’ubuyobozi bw’uyu mujyii, ni nkuko twavuga ku Karere, cyanga aho Guverineri akorera. Muri uwo mujyi kandi ni naho muri 2014 habereye misa bita iy’umukara yateranyije aba Satani 40, imbere ya Kiliziya y’Abagatolika iri aho. Uwayoboye iyo misa avuga ko yari igamije kwirukana muri umwe muri bo Umwuka Wera! Abandi bavuga ko bari baje kuhasangirira ifunguro.
Twumvise ko muri iyi minsi mu Rwanda hari abasabye ko batangiza amadini asenga Satani ariko bakaza guhakanirwa n’ikigo gishnzwe amadini RGB. Mu gihugu cya Leta Zunze Ubumwe Za Amerika, hari amategeko abuza gukwirakwiza inyigisho z’amadini ahantu hose, nko ku mashuri n’ahandi hagerwa n’abantu benshi(proselytism)
Mu gihe bemereye amwe muri ayo madini ni ukuvuga ko n’ayandi yaba afite ubwo burenganzira niyo yaba aya Satani. Ibyo nibyo bariya bayobozi b’idini rya Satani bagenderaho nabo baka ubwo burenganzira. Ibyo byatumye bamwe mu bategetsi bavuga ko Erica Mackey bagiye kumukurikirana mu bucamanza kubera gutanga Bibiliya mu mashuri, gusa nubwo aba bavuga gutya, abavuganira Satani bo bavuga ko bazatsinda kuko ngo n’ikibumbano cyabo bari bakirwanije ariko nyuma y’imisni mike gihabwa uburenganzira cyari gikwiriye.
MITALI Adolphe.
happy wheels
Jan 22, 2017 0Share this on WhatsApp Mu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsApp Nyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Itandukaniro ry’ikigeragezo cy’Imana n’icya Satani (Trial vs. Temptation) – Joyce Meyer
Zaburi 7:9 (Uwiteka aracira amahanga urubanza, Uwiteka uncire urubanza rukwiriye gukiranuka kwanjye n’ukuri kundimo.)
Ikigeragezo cy’Imana: Trial
Imana ijya itugerageza. Yagerageje Aburahamu, igerageza n’Abisirayeli. Iyo Imana itugerageje, iba ishaka kugera (gupima) kwizera kwacu. Reka dusome ijambo ry’Imana:
Guteg. 8:2 (Kandi ujye wibuka urugendo rwose rwo mu butayu, Uwiteka Imana yawe yakuyoboyemo iyi myaka uko ari mirongo ine, kugira ngo igucishe bugufi, ikugerageze imenye ibyo mu mutima wawe, yuko wakwitondera amategeko yayo cyangwa utayitondera.)
Abisirayeli bagende imyaka 40 kuva muri Egiputa kugera i Kanani, mu gihe ubusanzwe hari urugendo byibura rw’iminsi 11 gusa.
Bamwe muri twe batuma urugendo rwabo ruramba, kuko badasobanukiwe ibyo bageragezwa. Ntibazi umumaro wo gukomeza gukiranuka, kwitondera amategeko y’Imana no kwihangana. Tugomba kugeragezwa mu rugendo rwacu tugana mu gihugu cyasezeranijwe.
Kimwe muri ibi bigeragezo duhabwa cyitwa Ikigeragezo cy’ubutayu (The wilderness test). Aha ni mu gihe uba ubona ibintu byose byumye.
Habakuki 3:17 (N’aho umutini utatoha n’inzabibu ntizere imbuto, bagahingira ubusa imyelayo n’imirima ntiyere imyaka, n’intama zigashira mu rugo n’amashyo akabura mu biraro, nta kabuza ko nishimira Uwiteka, nkanezererwa mu Mana y’agakiza kanjye!)
Iyo ufite inshingano nyinshi, uba uri mu mwanya mwiza. Aha ni mu gihe uba ugomba guhitamo, ariko utemerewe kwivovota. Vuga uti “Nshobozwa byose na Kristo umpa imbaraga!” Jyewe (Joyce Meyer) ubwanjye nari mfite mama wacu na mama bose bari mu myaka ya za 90, mfite n’abuzukuru 9 kandi bose ngomba kubitaho. Izi ni inshingano zitoroshye. Ni igihe cyo gukura (Habakuki 3:19).
Ikigeragezo cya Satani: Temptation
Yakobo 1:13-14 “Umuntu niyoshywa gukora ibyaha ye kuvuga ati ‘Imana ni yo inyoheje’, kuko bidashoboka ko Imana yoshywa n’ibibi, cyangwa ngo na yo igire uwo ibyohesha. Ahubwo umuntu wese yoshywa iyo akuruwe n’ibyo ararikiye bimushukashuka.”
Bibiliya igaragaza neza ko Satani yemerewe kutugerageza, ariko ibi byitwa koshywa (ngo dukore ibibi). Ni ukuvuga ko Satani atugerageresha ibyaha gusa.
Ni ahawe kumenya inkomoko y’ibyo ugeragezwa. Bizaguha gufata icyemezo, icyo kwirinda kugwa mu moshya (niba ugeragezwa na Satani) cyangwa kwihangana ngo uneshe (niba ugeragezwa n’Imana).


text:
NY: Uwahoze ari bodyguard wa P. Diddy, 50 Cent, Jennifer Lopez… aratangaza ko Imana yamuzuye, ikanamuhindura ngo yamamaze ubutumwa bwiza!
Brother Tim w’imyaka 38 y’amavuko ntabwiriza ku ruhimbi buri cyumweru, ndetse nta torero agira ayobora. Uburyo akora umurimo w’ivugabutumwa ngo ni ubwashyizweho n’umuryango Bridgeport ukorera muri Leta ya Connecticut, ukora ivugabutumwa usanga abantu aho bari ukoresheje moto muri misiyo bise “God’s Soldiers Motorcycle Ministry.”
Guhinduka mushya mu bugingo ntibyabaye mu ijoro rimwe kuri uyu mugabo w’umugore umwe n’abana batatu. Nyuma y’imyaka 18 yamaze akora mu kigo gishinzwe kurinda umutekano aho yarindaga abahanzi bakomeye nka Diddy, 50 cent, Pamela Anderson, DMX na Jennifer Lopez, ntibyari byoroshye ko Tim ahara umushahara ngo yinjire mu ivugabutumwa.
Ku myaka 17 y’amavuko, Tim yatangiriye ku mushahara wa 310 pound ahabwa akazi muri Night Club nini ya New York City ngo ajye yita ku bahanzi bakomeye muri weekends. Uwari umukoresha we icyo gihe yabaye umukuru w’umutekano muri studio Loud Records, ari na bwo yamuhaye akazi ko kurinda abahanzi bakomeye.
Tim rero yahise atangira kugendana n’abaraperi, yurira indege akarara mu mahoteli akomeye. Hashize imyaka 15, Tim yabonye igitangaza cya Yesu Kristo ubwo se yamaraga ibyumweru 2 muri coma biturutse ku mpanuka ya moto ariko akaza gukira.
Se rero yavuze ko yasenze Imana ngo yohereze abamarayika 2 bakomeye bamurindire umwana (Tim), maze uyu musore aza kubona imbaraga z’Imana ubwo yacungaga umutekano. Yatangarije The Christian Post ati “Nari muri stade ndinze abahanzi, abafana nka 70,000 barimo kogeza. Uwo narindaga yiroshye mu kivunge cy’abahanzi, kandi nabaga ntegetswe kumwirukaho. Ndavugisha ukuri ndetse mfite video yabyo. Abafana batandukanye nk’inyanja itukura mbanyuramo…”
Nyuma yo kwitegereza video y’ibyabaye, Tim yabonye ko harimo igitangaza cy’Imana. "Ndeba iyo video, naravuze nti ‘Hari jyewe, hari uwo nshinzwe kurinda, ariko hari n’undi wahigitse aba bantu kandi si umwe, ahubwo nib a bamarayika babiri bandindaga!’ Ntushobora kubabona, ariko urebye mu nzira yacitse hagati mu bantu wababona. Nk’umwana, nahise menya yuko ba bamarayika data yansengeye ngo bandinde bari aho bakora akazi kabo.”
Tim kandi ngo ntiyigeraga atinya ibyo yahuriraga na byo mu kazi, kuko buri gihe yasomaga Zaburi ya 27 kandi agafata igihe gihagije cyo gusenga mbere yo gutangira akazi. Aho kurangarira abagore babaga binyuzeho basohoka baninjira mu modoka yagendagamo arinze abahanzi, Tim yeguraga Bibiliya ye akayisoma kuva ku ntangiriro kugeza ku rupapuro rwa nyuma. Ku bwe, atangaza ko iyo ataza kugenda muri ayo mamodoka atajyaga kubona umwanya wo gusoma Bibiliya. Icyo rero ngo kuri we cyari igihe cyiza.
Mu mwaka w’2003, Tim yahuye n’ikigeragezo ubwo yari arinze 50 Cent bakamufata bamurega gutunga intwaro. Hashize umwaka wose Tim ari mu butabera mu rukiko rw’i New York City, agatangaza ko Imana yizeye insinzi Imana yamuteguriye akiri mu mashuri abanza.
Ku bw’igitangaza rero, Tim ngo amaze gutabwa muri yombi yasanze umunyamategeko mukuru wo mu mujyi wa New York Bwana Frank Lieto bariganye, ibyo rero ngo byamweretse ko Imana yari yarateguye kera kumukiza mu gihe nk’icyo. Tim yakomeje gusengera urubanza rwe ngo ruzagende neza, amara umwaka wose asenga.
Urubanza rwa Brother Tim rwasubitswe incuro 4 zose, afungiwe ahantu hitwga the "tombs" (imva) ariko ahura n’umukozi wo muri iyo gereza William Bogert barasengana, amusubizamo imbaraga, barasangira ntiyaba akirya ibiryo by’abagororwa.
Urubanza rwa Tim rwaje kuburizwamo, maze ahita yumva Yesu amuhamagarira gukora ikindi kintu kiruta iraha ry’amafaranga yabonaga mu buryo bworoshye. Mu mujyi wa Miami, yashoboraga gukorera $1,200 ku munsi. Ibi bigaragaza ko bitari byoroshye kuri we kwiha Imana n’umutima we wose.
Nyuma rero Imana yaje kumushyiraho igitsure, ahagarika imirimo yakoraga idafite umumaro. Yatangarije The Christian Post ati "Ntekereza ko mu by’ukuri hari impamvu yabyo, kuko numvaga mvunika mu mutima ariko ku mubiri nta kibazo mfite. Imana yonyine ni yo yanshakaga."
Mbere y’uko ajya muri salle d’op, umuganga witwa Mary yaramufashe aramusengera ndetse amusubizamo imbaraga. N’ubwo yabazwe ariko agasubira mu rugo, abaganga bamubwiye ko atagombaga kuva ku iseta ahubwo yagombaga gupfa. Bamubwiye ko ibyamubayeho mu kiganga babyita “kuzuka.”
Tim yumvise ijwi ry’Imana, rimubwira kureka umushahara we, akajya mu murimo wayo wo kwamamaza ubutumwa bwiza. Ubwo ni bwo Brother Tim yahise asengerwa ku murimo w’Imana, “God’s Soldiers Motorcycle Ministry” ihita ivuka.
Brother Tim afite Certicicat ye igaragaza ko yimitswe na Pastor Frank Santora
Brother Tim mu murimo we wo kuzenguruka igihugu yamamaza ubutumwa bwiza kuri moto, yahise yandika igitabo yise “Nomad: Darkness into Light” nk’ubundi buryo bwo kuzana abantu kuri Kristo.


text:
Urwenya rwanditswe n'umusomyi w'Igituba witwa Homeboy
Abasazi babiri bari bashaka gutoroka muri prison maze umwe wumvaga ko ari muzima abwira undi ati "genda urebe niba urugi rufunguye ,turarwica ,cg niba hari urukuta rurerure turarusimbuka",undi nawe aragenda asanga nta rukuta nta n'urugi, ahita agaruka abwira wawundi ati "ntabwo bigishobotse gutoroka pe ,kuko ntarugi ruhari nta n'urukuta!!!!!!"(pensez-y)
by Homeboy
INKURU BISA
1.Urwenya rw'Igitsina I
2.Urwenya rw'Igitsina II
3.Inganzo y'Igituba
4.Urwenya
5.Urwenya Rusanzwe
6.Urwenya rw'Igitsina
7.Urwenya Tuba!
Powered by ScribeFire.


text:
Sep 22, 2015 Cyiza Theogene Amadini 0
Umuyobozi wa Komisiyo y’Igihugu y’Ubumwe n’Ubwiyunge Bishop John Rucyahana yavuze ko nta wundi muntu ugomba kumenya ikiryohera Umunyarwanda, uretse umunyarwanda ubwe ku giti cye.
Ibi Bishop John Rucyahana yabivuze kuri uyu wa Mbere ubwo hizihizwaga umunsi mpuzamahanga w’Amahoro, ku rwego rw’igihugu uyu munsi ukaba wabereye mu Nteko Ishinga Amategeko.
Bishop Rucyahana John yemeza n’ubwo mu Rwanda hari umutekano, bitavuze ko abantu bagomba kwicara ngo bumve ko batagomba guharanira amahoro.
Yavuze ko umuntu agomba kugira amahoro igihe cyose yishyira akizana mu buzima bwa buri munsi.
Rucyahana yagize ati “Hari abo twumva ko hari abantu bafite agaciro karuta ak’abandi, iyo myumvire igomba kuva mu banyarwanda. Agaciro kacu mu myaka ijana ni twe tugomba kugategura. Nta kindi gihugu kigomba kutubwira uko tugomba gukora, ariko tugomba kumvikana n’icyo gihugu uko tubana nacyo.”
Akomeza avuga ko igihe cyose Umunyarwanda atihitiyemo ikimunogeye, hakaba hari abantu bamuhitiramo ikimuryohera (taste), ngo icyo gihe nta mahoro Umunyarwanda yaba afite.
“Uko umunyarwanda yambara, arya, aryama…, bigomba kumenywa n’umunyarwanda we ubwe, nta munyamahanga ugomba kugenera umunyarwanda uko abaho, icyo gihe ni bwo tuzavuga ko dufite amahoro arambye.”
Ibi biganiro byitabiriwe n’abayobozi b’ingeri zitandukanye ndetse n’urubyiruko rugera kuri 300,aho uru rubyiruko rutahwemye ndetse n’abandi bitabiriye iki gikorwa bavuze ko mu Rwanda amahoro ahari ariko atari 100%.
Hon. Dep. Byabarumwanzi Francois,yavuze ko bamwe mu bantu bakuze ari bo bagifite imyumvire ya kera y’amacakubiri,ibintu byatumye urubyiruko rusaba ko amakalabu nka Never Again ndetse n’ayandi yo kwigisha ubumwe n’ubwiyunge yashyirwa no mu midugudu ,dore ko ari ho abantu bakuze bari aho kwibanda mu bigo by’amashuri gusa nkuko inkuru y’Izuba rirashe ibivuga.
happy wheels
Jan 05, 2017 0Share this on WhatsAppAbakora umwuga w’uburaya mu Karere ka Rubavu bavuga ko basanga bidakwiye ko baguma muri uwo mwuga, ariko ko bisanga bakiye abagabo kubera kubura igishoro. Rubavu, ni akarere...
Dec 29, 2016 7
Dec 27, 2016 29
Jan 14, 2017 1Share this on WhatsAppNyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Akenshi gutendeka ni imwe mu ngeso zimaze kuba akarande ku bakobwa. Ahanini kubera ko abenshi batagifata urukundo nko kubana n’umuntu mwizerana kandi mwubahana kandi muharanira gutezanya imbere. Ariko kuri ubu benshi siko babifata kuko bamwe aruko bafite ibyo bashaka kubona cyangwa kugeraho.
Akenshi gutendeka ni imwe mu ngeso zimaze kuba akarande ku bakobwa. Ahanini kubera ko abenshi batagifata urukundo nko kubana n’umuntu mwizerana kandi mwubahana kandi muharanira gutezanya imbere. Ariko kuri ubu benshi siko babifata kuko bamwe aruko bafite ibyo bashaka kubona cyangwa kugeraho.
Hari zimwe mu mpamvu zitera abakobwa gutendeka, ariko ibyingenzi twavugamo ni ibi bikurikira:
Gushaka ubutunzi
abenshi hari igihe baba bafite abakunzi ariko ugasanga batanyurwa nibyo babaha cyangwa se babakorera, bagahitamo gushaka abandi kugira ngo bahabwe bya bindi babuze ku ruhande.
Ibyo rero barabikora kandi akaguma akakubwira ko mukiri kumwe kugira ngo nawe ukomeze umumenyere ibyo usanzwe umuha kandi na wawundi akamukomeza.
Urukundo ruke
Iki ni kimwe mu bibazo byugarije abantu benshi muri rusange kuko usanga abakobwa biki gihe batakigira urukundo nyarwo. Ahura n’umuntu bakemeranya gukundana ejo yahura n’undi nawe akamwemerera urukundo. Benshi rero ntibaba banibuka ko bafite abakunzi ahanini kubera ikibazo cy’urukundo rwabaye ruke muri bo.
Gushaka kumenyekana cyane
Iyi nayo ni imwe mu mpamvu zitera abakobwa biki gihe gutendeka kuko baba bashaka kugaragara henshi kandi buri munsi.
Rimwe na rimwe rero usanga umukobwa akundana n’ umuntu urugero uririmba akifuza kandi kumenyana n’ukora buzinesi runaka n’abandi n’abandi byose ari ugushaka gujya agaragara muri buri kimwe kandi bose akababeshya ko abakunda.
Guharara
Bamwe mu bakobwa batendeka abahungu kubera guharara cyane kuko ashobora kuba akundana n’umuntu ejo yabona undi wateye imbere nawe agahita yifuza gukundana nawe kandi wawundi ntamuhakanire ko batakiri kumwe ahubwo agakomeza akamubeshya ko amukunda kugira ngo nawe atamutakaza. Usanga abakobwa bakora mwene ibi baba bahuzagurika mubyo bakora byose.
Iterambere
Iki nacyo kiri mu bituma abakobwa benshi muri iki gihe batendeka abahungu benshi kubera ahanini ko bagenda babona ibintu bishyashya uko bwije nuko bukeye kandi bikabatera kubyifuza.
Iyo rero urukundo rubuze usanga aribwo umukobwa atangira gutendeka kubera ko ari kubona ko hari ubundi buzima bushya yifuza kubamo akabona kandi hari ibyo akeneye kubona bishyashya.
Ni kenshi uzasanga abakobwa bananirwa kurambana n’abakunzi babo ahanini byose biturutse k’umuvuduko witerambere.
Aho kuba iyo hahora hahindagurika
Iki nacyo nikimwe mubituma umukobwa atendeka abahungu benshi bitewe nuko aho aba yavuye haba hatandukanye naho yagiye.
Iyo ahinduye aho yabaga abona ko n’uburyo abantu babayeho butandukanye n’ubwaho yari ari bikamutera no kuba yahindura umukunzi byamunanira akamutendeka.
Imirasire.com
Ibitekerezo
urukundo rw'abakobwa ni ibintu gusa. aharamafaranga barizana. ntamafaranga ntarukundo. gusa mubareke batendeke. ingaruka bazajya bazibona. kuko kubona abagabo bigiye kuba isinga. abahungu nabo bize Andi mayeri. Kanda hano umusubize
abakobwa ni abahemu barabeshya Kanda hano umusubize


text:
Rwanda | Gatsibo: abayobozi b’ibanze barakangurirwa gutanga ibyangombwa habanje gukorwa ubushishozi
Kuwa  gatatu tariki 10 ukwakira,2012 munzu mberabyombi y’akarere ka Gatsibo habereye amahugurwa yahuje abayobozi ku nzego z’ibanze, abanyamanga nshingwabikorwa b’utugali n’abashinzwe service y’irangamimerere mu tugari 69 tubarizwa mu karere ka gatsibo.
Aya mahugurwa yari agamije gukangurira aba bayobozi gutanga service nziza kubo bashinzwe kuyobora banakangurirwa kandi kwirinda gutanga ibyangombwa kubatabikwiye.
Uhagarariye ibiro by’abinjira n’abasohoka mu karere ka Gatsibo Bagabo Erick yatangaje ko bateguye aya mahugurwa mu rwego rwo kurushaho gushishikariza aba bayobozi b’ibanze kurushaho gushishoza mu gihe batanga ibyangombwa.Yagize atiâ€turabashishikariza ubwitonzi n’ubushishozi mu gihe batanga ibyangombwa bigahabwa ubikwiyeâ€.
Uhagarariye ibiro by’abinjira n’abasohoka mu Karere ka Gatsibo yakomeje avuga ko iyo amakosa mu gutanga ibyangombwa yakozwe n’inzego z’ibanze nabo bibagusha mu ikosa ryo guha ibyangombwa utabikwiye kuko bo bakurikiza ibyangombwa byatanzwe nizo nzego.
Umwe mu bari bitabiriye amahugurwa akaba anashinzwe irangamimerere mu murenge wa murambi Uwihirwe Arbertine yadutangarije ko nyuma y’aya mahugurwa bagiye gutangira gukaza umurego mwitangwa ry’ibyangombwa hagendewe ko ubihabwa koko akomoka muri uwo Murenge
Afungura aya mahugurwa umuyobozi wungirije w’akarere ushinzwe ubukungu Habarurema Isaie yongeye kwibutsa no gushishikariza abaraho kumenya no kubahiriza inshingano zabo mu kazi kabo ka buri munsi kugirango barusheho kunoza imirimo bashinzwe. Aya mahugurwa yateguwe kubufatanye n’ibiro by’abinjira n’abasohoka n’akarere ka Gatsibo.


text:
Bahawe amagare yo kubafasha kwigisha amatsinda kwizigamira
Amwe mu magare bahawe
EAR Byumba kubufatnye na HOPE Rwanda muri gahunda yo kugurizanya no kubitsa bishingiye ku ijambo ry’Imana, tariki 20/01/2012, batanze amagare 34 ku bakoranabushake bo muri Diyoseze EAR kugirango bazabashe gukangurira abandi ibyiza byo kwizigamira.
Musenyeri Emmanuel Ngendahayo yatangaje ko iyi gahunda avuga ko kubitsa no kuguriza bigira aho bihurirra n’ijambo ry’Imana cyane ko biri mu migambi yayo. Ati “impamvu tuvuga ibi ni ugushishikariza Abanyarwanda muri rusange gukora ibikorwa byose bijyanye n’ubunyangamugayo bishyura za banki inguzanyo ziba zabahaye”.
Musenyeri Ngendahayo yagarutse ku bantu usanga bakora ibintu nk’abadafite icyizere cy’ejo hazaza, bakabikora nka bya bindi ngo uvoma yanga avoma ibirohwa. Yasobanuye ko ababikora gutyo nta bunyangamugayo babishyiramo kuko iyo baramutse bagujije amafaranga batayishyura neza. Ibyo rero ngo ubisanishije n’ijambo ry’Imana usaba abantu b’inyangamugayo ari abahawe inguzanyo bakabasha kuzishyura neza kandi ku gihe.
Abahawe aya magare hari byinshi agiye kubagezaho cyane nko kuborohereza urugendo rw’aho ayo matsinda akorera bajya kwigisha imiryango remezo yo mu karere ka Gicumbi.
Mpayimana Damascene, umwe mu bakorerabushake, ashimishijwe n’uko abonye igare kuko azajya abasha kugera ku baturage mu buryo bumworoheye cyane abigisha kwizigama no kwiteza imbere mu buryo buciritse binyuze mu matsinda.
Numukobwa Regine we avuga ko n’ubwo bamuhaye igare rizamufasha kobona uko agera ku matsinda bitazajya biborohera kugenda ahari imisozi miremire akaba yifuza ko bazahabwa za moto zitanaboneka nabyo agasanga ntacyo byaba bitwaye bakora mu buryo bahawe.
Abakorerabushake bahawe amagare uko ari 34 bahagarariye amatsinda 1887 yo muri iyi Diyoseze ya EAR Byumba. Ibyo buri wese amaze kugeraho harimo kuba buri wese afite konti yo kwizigamira, kwirihira ubwisungane mu kwivuza, kugira amatungo magufi no kurwanya nyakatsi yo kuburiri n’ibindi byose EAR izabagezaho.


text:
Imwe mu myambarire idahwitse ku bantu b’igitsinagore,iranengwa mu nsengero!
Mu gihe iterambere rirushaho kuzamuka byihuse muri iki gihe,ni nako usanga n’umuco ugenda utakaza indangagaciro zawo bitewe n’imyumvire y’abantu bo mu gihe tugezemo(Generation).Kuba kandi hari bamwe mu rubyiruko bagenda bakurikirana imico cyangwa se imyitwarire y’aba Star cyangwa se abanyamideri banyuranye ,bituma barushaho kurarikira iyo myambarire maze bagakora iyo bwabaga kugira ngo bisanishe nabo mu myambarire.Ibi bituma akenshi usanga mu gihe bahawe impuguro amatwi badashaka kuzumva kuri iyo myambarire iba itabahesha icyubahiro.
Muri iki gihe kandi usanga no mu bakristo basenga by’umwihariko bamwe mub’igitsina gore barangwa n’imyambarire ikunda kwibazwaho na benshi mu gihe baje gusenga ,haba ku munsi w’icyumweru cyangwa se indi minsi isanzwe.Bene aba bantu usanga baje mu rusengero bambaye imyenda bakunda kwita Mini Jupe igaragaza ubwambure bwabo cyangwa se ugasanga bambaye udupantaro tubahambiriye cyane kandi tubonerana ku buryo unabona umwenda w’imbere, ndetse rimwe na rimwe ukabona bambaye imyenda yo hejuru igaragaza amabere yose uko yakabaye.
Kumenya impamvu itera bene aba bantu gukora ibi biragoye kuko hari ababikora mu rwego rwo kwigana abandi bantu babonanye iyo mideri,ababyambara kubera gushaka kwerekana imyenda bafite cyangwa se kugaragaza uburyo bateye ,gushaka kugaragaza uko baberwa cyangwa se gushaka gukurura abasore cyangwa abagabo ,ndetse tutanibagiwe gushaka kwemeza bamwe muri bagenzi be b’igitsinagore.
Akenshi bena aba bantu iyo bari mu rusengero usanga aribo bagaragaza ko bafashijwe cyane kurusha abandi ndetse byaba na ngombwa ukabona ari bo batanga abandi kujya gutanga kimwe mu icumi n’amaturo ,gushima Imana ,kujya kuririmbira imbere cyangwa se gusohoka buri kanya.Ibi bituma barushaho kugaragara cyane ari nako benshi mu babareba bibaza kuri iyo myambarire ndetse bamwe muri bo bakaba banahavana amarari mu buryo butandukanye.Iyo amateraniro arangiye bakabona ubabwira ko bari bambaye neza, ubutaha usanga bakoze ku zindi style z’akataraboneka.
Nyamara bamwe mu bakozi b’Imana babona iyi myitwarire usanga ntacyo bayivugaho cyangwa se ngo bayifatire ibyemezo kuko akenshi ikiba kibashishikaje ari ukubona abantu binjira mu nsengero zabo kubwo gushaka umubare munini w’abayoboke.Hari kandi na bamwe mu bakozi b’Imana b’igitsinagore usanga barangwa n’imwe muri iyi myambarire y’utujipo tugufi cyangwa se amapantaro abaziritse cyane,ugasanga baratanga urugero rubi ku bana b’abakobwa bakiri bato.
Ese koko mu nzu y’Imana niho hakwiriye kwerekanirwa imideri?Ese niho abantu bari bakwiriye kuza gushakishiriza abo bakundana babinyujije mu myambarire idahwitse?
Inkuru dukesha isange.com


text:
Akabambano
Akabambano (izina mu cyongereza na gifaransa : hymen )
Aya mashusho arerekana umwanya uri hagati y’imigoma mito imbere mu igituba. Kuva hejuru ku nsya ugana hasi ushobora kubona rugongo, umwenge wo kunyariramo n’umwinjiriro w’igituba.
Akabambano ni cyo kimenyetso cy’umukobwa w’isugi mu muco. Ni agahu koroshye gashobora gucibwa n’imyitozo cyangwa ubwoko bw’amapamba abakobwa binjiza mu gituba ngo bifashe mu gihe cy’imihango. Kereka umukobwa yarasambanye, ubundi gucika akabambano mu bundi buryo ntibyambura umukobwa ubusugi bwe.
Amoko y’akabambano[edit | edit source]
- birerekana umwinjiriro w’igituba ufite akabambano gasanzwe, agahu koroshye gafunga ho igice umwinjiriro w’igituba.
- irerekana akabambano gafunga 100% umwinjiriro w’igituba, ubu bwoko bwa akabambano busaba ko muganga abaga umukobwa kugira ngo amaraso yo mu mihango abone aho anyura.
- irerekana aho akabambano yahoze umugore amaze kubyara.
Akabambano iyo gakuhweho igihe umukobwa bamuswera ava amaraso ariyo kera bashakaga kureba kugirango bemere ko ari isugi. Aha umuntu yakwibaza niba abagabo bo batababara igihe baswera umukobwa w'isugi kuko bisaba ingufu nyinshi >Ese bo imboro itaha amahoro aho yo ntikomereka?


text:
Igazeti ya Leta ya Repubulika y’u Rwanda
Igazeti ya Leta ya Repubulika y’u Rwanda (izina mu cyongereza Official Gazette of the Republic of Rwanda ; izina mu gifaransa Journal Officiel de la République du Rwanda)
Igazeti ya Leta ya Repubulika y’u Rwanda isohoka buri wa mbere w’icyumweru.
Ifatabuguzi[edit | edit source]
Amafaranga y’ifatabuguzi ry’umwaka wose, ayo kugura inomero imwe n’ayo kwandikishamo inyandiko arihirwa mu Kigo cy’Igihugu cy’Imisoro n’Amahoro (RRA); uwishyuye yerekana urupapuro yishyuriyeho kugira ngo serivisi ishinzwe Igazeti ya Leta imukorere icyo yishyuriye. Ifatabuguzi ry’umwaka wose rirangirana n’umwaka wishyuriwe kandi kwishyura bigakorwa mbere y’ukwezi kwa Mutarama k’umwaka ufatirwa ifatabuguzi. Abishyura batinze barakirwa bagahabwa numero zasohotse batarafata ubuguzi, iyo zihari, zaba zarashize ntibagire icyo babaza.


text:
Impamvu 8 zitera kwituma impatwe
Impatwe (constipation) ni ukunanirwa kwituma, bitewe no kuba umwanda ari muto kandi wumye. Nanone impatwe igaragazwa no kwituma inshuro zidahagije ku munsi, ni ukuvuga kwituma munsi y’ inshuro 2 cyangwa 3 ku munsi.
Hari ubwo na none igaraganzwa no kuva kwituma ukumva utarangije. Impatwe iyo itavuwe ngo ikire, ishoboro gutera umuntu gufatwa n’ indwara ya karizo benshi bazi nko: ‘kumurika amagara’ (hemorrhoid). Nanone itera umubiri kuzuramo imyanda (intoxication) bikaba aribyo ntandaro y’ indwara nyinshi.
Impamvu 8 zishobora gutera impatwe:
1. Hari impamvu zituruka ku burwayi nka diabete, indwara zo mu mara(irritable bowel
syndromes diseases) cyangwa kanseri y’ amara manini.
2. Impamvu zituruka ku mirire ikennye ku bikatsi(fibers), urugero nko kutarya imboga,
imbuto n’ ibinyampeke.
3. Gukunda kurya ibikomoka ku matungo nk’ inyama, amata, formage n’ ibindi…
4. Gukunda kurya ibinyampeke byanyujijwe mu nganda, nk’ akawunga, imigati y’ umweru, capati, amandazi, ndetse na shokora.
5. Ishobora guterwa no gutwita. Ibi bikaba ari ibisanzwe ku buzima bw’ umubyeyi utwite
n’ ubwo nayo itagomba kwirengagizwa!
6. Kudakora imyitozo ngorora mubiri, no gukunda kuryama kenshi.
7. Kutanywa amazi ahagije nabyo biri mu bitera kutituma. Aha biterwa n’ uko iyo umuntu yagize inyota akabura amazi mu mu biri we, amara manini anyunyuza amazi ari mu mwanda mu buryo bwo kwirwanaho ngo ushakire umubiri amazi, nyuma rero umwanda ugasigara wumye utagira ikiwubobeza ngo umanuke.
8. Kugira ibihe bihindagurika byo kwituma no kwirengangiza ihamagara rikubwira kujyayo.
Ubufasha bwihutirwa mu kuvura impatwe Nubwo ari ingenzi kwihutira gukosora amwe mu makosa avuzwe haruguru, umuntu ufite iki kibazo ashobora kwifashisha ibi bikurikira:
Kurya itunda rya pome kuva ku rubuto 1 kugera 3, bitewe n’ igihe amaze atituma,
byarushaho kugira umusaruro, igihe aririye yabanje kunywa mazi mbere ho iminota 30.
Izindi mbuto ni nk’ ibinyomoro, amapapayi, amacunga, imyembe, water melon
Kurya imboga nibura 1/3 cy’ isahane igihe utariye imbuto. Cyane cyane iziribwa ari
mbisi.
Kunywa amazi nibura litiro 2 ku munsi.
Kugerageza gutoza amara kwituma ku masaha adahinduka. Ibi bigerwaho iyo
ugerageraza no kurya ku masaha adahinduka.
AHO BYAVUYE:
The MERCK MANUAL of diagnosis and therapy page 73
Santé par les aliments page 196,198
Martha@agakiza.org


text:
Ujye wiringira Imana kuko ibyo yasezeranye izabisohoza.
Kuko ibyerekanywe bifite igihe byategekewe, ntibizatinda kukigeraho kandi ntibizabeshya, n’aho byatinda ubitegereze, kuko kuza ko bizaza ntibizahera. (Habakuki2:3)
Mu gihe mwiyemeje gutera intambwe ngo mugere ku nzozi Imana Yashize mu mitima yanyu, bishobora na none gufata igihe. Imana ntabwo Izasohoza izo nzozi ako kanya, kubera ko igihe cyo kuzitegereza ari intambuko ituma ukwizera kwanyu gukomera. Muri Habakuki 2 Imana Iravuga ngo: Igihe ntabwo kiragera kugira ngo ibyerekanwe bisohore, ariko mu gihe cabyo bizasohora.
Na Yesu yategereje imyaka 30 mu nzu y’umubaji…Muri icyo gihe cyo gutegereza, mushobora gutangira kwibaza ngo”Ni ryari Mwami? Ni ryari uzasubiza amasengesho yanjye?
Kandi akenshi biratugora gutegereza, byaba kwa muganga, byaba mu muhanda iyo hari imodoka nyinshi, yaba muri restaurant, byaba kuri Noheri, mbese igihe icyo aricyo cyose kidusaba gutegereza. Ariko icyo twanga kurushaho, ni ugutegereza ubutabazi bw’Imana.
Byari byababaho na rimwe gushaka kwihutisha ibintu kandi atariko Imana yo Ibishaka? Ibyo bihe biragora cyane. Mukaba mwiteguye, Imana yo igasa nkaho Ititeguye. Icyo Imana Iba Ishaka ni kubakoraho mbere yo gukora kubyipfuzo byanyu! Uwizeye wese agomba kunyura muri kaminuza yo kwiga gutegereza. Bamwe muri twe ntabwo baragera kubona impamyabushobozi zabo z’ishure ryo gutegereza!
Nowa yategereje imyaka 120 uhereye ku musi yatangiriye kubaza ubwato kugeza ku musi imvura igwa.
Aburahamu yasezeranijwe ko azaba sekuruza w’amahanga menshi ariko ntiyigeze abyara mbere y’imyaka 99.
Imana Yabwiye Mose ko ariwe uzabohora ubwoko bwayo uburetwa bari bamazemo imyaka 400, hanyuma Ituma Mose ategereza imyaka 40 mu butayu.
Yosefu yamaze imyaka mu buroko mbere yuko Imana Imuzamura Ikamuha kuyobora igihugu.
Nyuma yo gusirwa amavuta kugira ngo abe umwami, Dawidi yagombye gutegereza imyaka kugira ngo azagere kuri bwa bwami.
Twese uko turi tugomba kunyura mu bihe byo gutegereza. Na Yesu ubwe Yategereje imyaka 30 mu nzu y’umubaji mbere yo gutangira umurimo we.
Ni kuyihe mpamvu tugomba gutegereza? Igihe cyo gutegereza kitwigisha kwiringira Imana. Tumenya ko igihe cy’Imana ari cyiza, nta nenge gifite. Kimwe mu kuri tugomba kumenya ni uko gutinda kw’Imana bidakuraho umugambi wayo.


text:
Gusenga Imana ishaka
Yohana 4:24
Imana ni Umwuka, n’abayisenga bakwiriye kuyisengera mu Mwuka no mu kuri." Ku iriba rya Yakobo, Yesu n’Umusamariyakazi baganiriye hejuru y’uburyo nyabwo bwo gusenga Imana.
Muri kiriya gihe, hari itandukaniro rikomeye hagati y’imisengere y’Abayuda n’iy’Abasamariya. Bagiraga imisozi bemera: Gerizimu ku Basamariya na Yerusalemu ku Bayuda. Yesu aganira n’uriya mugore yabanje gukosora imyumvire ku bijyanye n’aho basengera. Niko kumubwira ariya magambo yavuzwe. Amwe mu masomo nize muri iki cyanditswe ni aya:
1. Gusenga Imana nyako ntigukomoka ku hantu dusengera. Ab’iki gihe bagomba nabo kwigishwa iki kintu. Kimironko, Kimisagara, Gatenga, Kanyarira, Kampala Prayer mountain, Gitavi, Nzovu, Kadeshi, Kibeho, Isiraheri,...n’ahandi. Siho hatera amasengesho kwemerwa! Nta reseau (rezo) ihaba! Resau iba mu mutima.
2. Gusenga Imana nyako ntaho guhuriye n’uwo twasenganye cyangwa n’umubare w’abo twasenganye. Benshi bumva ko Imana ibumva kubera uwo basenganye. Ntabwo aribyo. Ikumva wowe ubwawe nkawe. Kuba turi magana atanu tugiye gusengera Uganda...cyangwa Kadeshi ntacyo bihindura ku misengere ya buri wese no ku buryo Imana imwumva.
Maze iminsi numva abantu bikubita ku gatuza ngo mperutse gusengana na runaka ahantu aha n’aha....Si cyo gikomeye.
3. Gusenga nyako ntabwo ari imyiyerekano. Ni igikorwa cyo mu mutima. Kuri benshi ni ingendo-shuri! Abantu bajya Isirayeri bakagaruka bari empty (amaramasa)..bajya Kadeshi cyangwa Kampala Prayer mountain bakagaruka uko bagiye.
Ariko nta muntu urashyira Yesu umutima ngo agaruke uko yagiye. Abasenzi Imana ishaka ni: - Ababikura mu mutima; - Abasengera mu ijambo aho gusengera mu gikundi; - Abasengera aho bari bose aho kwizerera mu misozi. Ongera witoze! Imana ibahe umugisha!!
Fidèle Masengo, Umushumba Foursquare Gospel Church Kimironko masengof@yahoo.fr


text:
Yabitangaje kuri uyu wa kane tariki ya 06 Ukwakira 2016, ubwo yakiraga indahiro z’abayobozi bashya bashyizwe muri guverinoma tariki 04 Ukwakira 2016.
Perezida Kagame yavuze ko ingeso yo kunyuza ibintu mu nzego nyinshi (Bureaucracy), bidindiza iterambere. Niho yahereye asaba abayobozi barahiye guharanira kwihutisha ibyo bakora.
Yagize ati “Bureaucracy buri wese arayigaya ariko kandi buri wese akayigiramo uruhare! Ntabwo njya numva ukuntu iteka bikwiriye guhora gutyo bitagira uko bihinduka.
Nagira ngo nibutse abamaze kurahirira inshingano ariko n’abasanzwe batarahiye n’abandi ko dukwiriye guhora dushakisha ukuntu twakora ibintu bizima, mu kuba bizima hakwiriye kubamo kubyihutisha. Guta igihe nta gaciro bigira.”
Yakomeje ashimira abayobozi muri rusange kuko hari ibyo bakora byinshi kandi byiza gusa ariko abibutsa ko bagomba guhora baharanira gukora neza kurushaho, batera intambwe ijya imbere.
Ati “Akazi ntikagabanuka ahubwo iteka gasa nk’akiyongera. Iyo ukora neza iteka uhora ufite impungenge uti ‘ariko nakora iki kugira ngo ibintu bidasubira inyuma cyangwa bitaguma ahangaha ngo ni uko ari heza ahubwo bigere no ku yindi ntambwe irushijeho.”
Yakomeje avuga ko iterambere ry’u Rwanda rireba buri wese. Niho yahereye avuga ko n’abandi bayobozi bavuye muri guverinoma badakuweho inshingano.
Agira ati “Ntabwo burya inshingano zikuvaho. No ku giti cyawe uhora ushaka kugira ngo utange umusanzu wawe, ugire uruhare rwawe ku nyungu zawe ariko cyane cyane no ku nyungu z’abandi za rusange.”
Abayobozi barahiye ni Minisitiri w’Uburinganire n’Iterambere ry’umuryango Nyirasafari Esperance, Isaac Munyakazi umunyamabanga wa Leta muri Minisiteri y’uburezi ushinzwe amashuri abanza n’ayisumbuye.
Vincent Munyeshyaka umunyamabanga wa Leta muri Minisiteri y’Ubutegetsi bw’igihugu ushinzwe iterambere ry’abaturage, Evode Uwizeyimana umunyamabanga wa Leta muri minisiteri y’ubutabera ushinzwe ibyerekeye itegeko nshinga n’andi mategeko.
Harahiye kandi Fulgence Nsengiyumva umunyamabanga wa Leta muri Minisiteri y’ubuhinzi n’ubworozi ushinzwe ubuhinzi.


text:
Ubuhamya: Uburyo Imana yakuye Munyemana muri mayibobo
Nabayeho mu muhanda nzwi ku izina rya mayibobo, ubwo
buzima nabumazemo imyaka7 naryaga iby’abandi bantu basigaje muri resitora.
Twakundaga kuba turi i Nyanza mu kimoteri tugatoraguramo
ibirayi, ibitoki n’ibindi tukabiteka mu madebe, twanywaga ibiyobyabwenge binyuranye
birimo itabi, urumogi na kore (colle) bashyira mu nkweto na tineli; twanywaga
esanse na mayirunge n’ibindi. Twararaga hanze ku mabaraza y’amazu y’ubucuruzi ndetse
n’i Nyanza mu kimoteri bakunda kwita Ruviri.
Nagiraga ibitutsi byinshi cyane n’ imvugo nyandagazi nkatwarwa
kugororwa mu nzererezi no gufungwa kenshi kubera amakosa menshi nagiraga ajyanye
no kwiba.
Imana
yarantabaye …
Ubu ndashima Imana ko yankijije, yangiriye neza ndakizwa nyuma nasenze Imana
nyisaba ko yangirira neza nkasenga niyirije ubusa. Kenshi na kenshi Imana yambwiraga
ko izampa umugisha, amahoro n’ubuzima. Imana yanyaguriye imbago nk’uko
yazaguriye Yabesi (1 Ingoma 4:9).
Ibyo byose Imana yabinkoreye ikoresheje abantu banyuranye
barimo Abanyarwanda, Abongereza, Abanyamerika, Abirabura n’ Abazungu ndetse n’
itorero nsengeramo rya Pantekote.
Nize ibijyanye no gushushanya, gukora amakarita akozwe mu
birere (craft post cards) n’ amashusho
ya kinyarwanda ; Nize Icyongereza ndetse no gukoresha mudasobwa.
Nakunze kuganira n’ abana bo ku muhanda, nakoranye n’ ibigo
binyuranye bishinzwe abana bo ku muhanda Imana ibimperamo umugisha. Ibyo nize narabimenye
n’ akazi nkaboneramo umugisha ubu nageze kuri byishi: Nubatse inzu, nakoze
ubukwe kugeza ubu mfite umugore n’ abana babiri b’ impanga, ndya neza kandi ndyama
heza.
Imana niyo yabimfashije ndi umuririmbyi muri korali,
mvuga n’ ubutumwa bwiza bw’ ijambo ry’ Imana.
Ubwanditsi


text:
Huye: Barasabwa kwigomwa icupa bakagura ikayi y’umuhigo w’ingo
Nyuma yo kubona ko umuhigo w’ingo ari wo shingiro nyaryo ry’iterambere, mu Karere ka Huye barasaba abaturage kugura ikayi yabugenewe.
Ubundi abaturage bahigiraga mu makaye asanzwe, ariko noneho ayakozwe kugira ngo ajye yifashishwa muri iki gikorwa yitwa “ikaye y’umuhuza mu iterambereâ€, barasabwa kuba ari yo bifashisha.
Aya makaye akoze ku buryo agaragaramo imihigo yose abantu bashobora guhigira haba mu bijyanye n’imiyoborere myiza n’ubutabera, imibereho myiza ndetse n’ubukungu. Abantu rero bagenda bahitamo iyo bazageraho ijyanye n’imibereho yabo.
Mu Karere ka Huye kandi aya makaye bayakoze ku buryo ku gifuniko imbere hagaragara ifoto y’ibiro by’Akarere, naho ku rundi ruhande hakagaragara indirimbo yubahiriza igihugu ndetse n’ikarita y’umurenge, kimwe n’icyivugo cy’ubutore cya buri murenge.
Ni ukuvuga ko abaturage bo mu mirenge inyuranye badahuza ikaye yo kwifashisha, urebyey inyuma, ariko imihigo yo guhitamo yo ni imwe.
Aya makaye rero, imwe igura amafaranga 250.
Ubwo mu Murenge wa Kigoma bagaragariza aya makaye abaturage babashishikariza no kuyagura tariki 30/10, umunyamabanga nshingwabikorwa w’agateganyo w’uyu murenge yagize ati “icupa y’urwagwa rwiza rw’ibitoki murigura amafaranga ari hagati ya 250 na 300. Muzigomwe icupa rimwe ariko muyigure.â€
Abanyakigoma biyemeje kuzagura iyi kaye. Christine Mukandamutsa wo mu Kagari ka Karambi ati “twagiraga udukarine twandikamo imihigo, ugasanga tutabikitse neza. Buriya kariya njye kanshimishije kuko nabonye ari na kanini. Umuntu yashyiramo icyo atekereza cyose.â€
Ku kibazo cy’uko ikiguzi cy’iyi kaye gishobora kuba ari kinini, Mukandamutsa ati “ntabwo ari menshi ugereranyije n’akamaro k’imihigo. Guhiga ni byiza kuko bituma ubukungu bwiyongera, kuko n’ubwo waba ukennye ugahigira ko abana bawe baziga, bituma batazaba mayibobo.â€
Cyprien Nzabahimana yunga mu rya Mukandamutsa agira ati “Imihigo ni myiza kuko ituma hari iby’iterambere uhigira kandi ukiteza imbere. Njye nari nahigiye kubaka igikoni no gushaka amatungo. Ubu natangiye kubaka ibiraro by’amatungo, kandi ibyo nahigiye byose nzabigeraho.â€


text:
RUSIZI: Abayobozi ba Sacco barigishwa uburyo bw’imikorere ya BDF
Abayobozi b’ibigo by’imari biciriritse cyane cyane abo mu mirenge ya za Sacco n’ibigo byegerejwe abaturage barashishikarizwa gukoresha ibikorwa by’Ikigega cyashyiriweho gufasha abaturage kugirango babashe kugera ku bigo by’imari bityo bahabwe inguzanyo zibafasha kwikura mubukene.
Nubwo ibi bigo byashyiriweho abaturage ngo bigaragara ko bihora biririmbwa ariko mubyukuri ngo abaturage byashyiriweho, bamwe ntibarabisobanukiwe, ibyo bigatuma ibikorwa byabo bitagira agaciro kandi byagobye kubazamura, ni muri urwo rwego abakozi b’ikigo cya BDF bari mu karere ka Rusizi aho bari gusobanurira abayobozi akamaro ka BDF kugirango nabo babisobanurire abaturage bityo ibigo biciriritse bibone amafaranga n’abaturage badasigaye inyuma.
BDF aricyo kigega cyashyiriweho gufasha abaturage kugirango babashe kugera ku bigo by’imari babone inguzanyo ubwo yateguraga guhura n’ababayobozi b’ibigo biciriritse ngo yari ifite intego yo gusaba abayobozi ba za Sacco zo mu Turere twa Rusizi na Nyamasheke gufasha abaturage kuko ari nabo bakiriya babo babaha inguzanyo dore ko ari nabo iki kigega cyashyiriweho.
Uwimana Esperance, umukozi muri icyo kigega atangaza ko ibyo bakora byagenewe abaturage bose bashaka kwihangira imirimo ariko bakagira ikibazo cyo kugera kumafaranga mubigo by’imari kuko batabona ingwate, agatangaza ko icyo kigo cya BDF kizajya kibishingira bityo bakabona uburyo batera imbere dore ko nabo ngo bafitiye igihugu akamaro.
Abayobozi batandukanye bitabiriye iyi nama Barimo Umucungamutungo w’umurenge Sacco wa Muganza Sebagabo Bernard ngo basanga ubu bagiye gufasha abakiriya babo kuko ngo babonye amakuru yose yabafasha gukorana na BDF dore ko nabo ngo batari babisobanukiwe neza.
Gusa kugirango umusaruro utegerejwe uzagerweho nkuko byifuzwa, abayobozi b’ibigo by’imari cyane cyane imirenge sacco barashishikarizwa gukoresha neza amafaranga BDF ishyira mu mirenge sacco kugirango batazahomba nkuko byasobanuwe na Uwimana Esperance umukozi wa BDF.
iyi nama yari yitabiriwe n’abayobozi b’imirenge sacco yose ikorera mu turere twa Rusizi na Nyamasheke uko ari 33.


text:
Uyu mugani, bawuca iyo bumvise umuntu yikuye mu bususuruke (ahantu heza) akajya guhobagizwa n’akaga (kumera nabi abyiteye) imihanda yose; nibwo bavuga, ngo “Yagiye kwangara!” Wakomotse kuri Nyiramataza muka Rukali; ahasaga umwaka wa 1400. Yikuye mu bususuruke yicyura kwa Ngara, amaze kugerayo hamuhindukira inka y’inkungu (hamumerera nabi cyane); atangira guhobagizwa n’umuruho (kubaho nabi).
Mibambwe Sekarongoro uwo bitaga Maboko atanga ataziganya, Rugabishabirenge, yari afite umugaragu we akitwa Rukali, akaba umutware w’Insanga. Yari yaramutonesheje by’akadasohoka (birenze urugero). Rukali uwo yari afite umugore umwe rukumbi witwa Nyiramataza, yaramugize inkundwakazi bitavugwa, arahira kutazamuharika.
Yari afite n’ingo nyinshi mu Turere yagabiwe na Sekarongoro, zose zikagengwa na Nyiramataza. Urugo rumwe rwari i Rugobagoba na Bugaba hafi ya Kamonyi, urundi ruri i Buguli na Bugoba i Rukoma na Ngamba, urwa gatatu ruri i Bugaragara na Shyorongi rya Bumbogo bwa Huro, urundi ruri i Zoko na Mugina mu Buyaga bwa Byumba; hakaba n’urw’i Ntebe na Rukara mu Buganza bwa ruguru. (Imisozi yo hagati y’izo ngo yatwaraga Rukali, kuva i Rugobagoba kugeza i Ntebe; yose ikayoboka Nyiramataza).
Nuko Nyiramataza abumba ibya Rukali byose, arakira aradabagira, umurengwe uramusaguka, bituma inshuti z’umugabo we, n’abavandimwe ndetse n’abagaragu be bamubaza, bati “Ariko ko ureba uko ubukire bwawe bungana, igituma Nyiramataza yakwihariye muri bwo ni iki ?” Arabasubiza ati “Sinziharikira umugore, nzamutunga wenyine!” Bakurayo amaso, bati “Si gusa yaramuroze!” Ibyo bamubwiye biherereye, agahita ajya kubibwira umugore we.
Biba bityo, imyaka irahita indi irataha. Bukeye hakaba umugabo witwa Ngara, atuye i Gahini na Rukara, azindukira i Ntebe kwa Rukali; ubwo ni ho Nyiramataza yari ari, asanga Rukali yaragiye i Nduga mu rugo rw’i Rugobagoba. Aravunyisha, bamubwira ko Rukali adahari, ati “Nimumbwirire umugore we aze mumutumeho.”
Bashyikirije Nyiramataza ubutumwa, ati “Nimumubwire aze.”
Ngara araza bararamukanya, baraganira bishyira kera. Ngara uwo ngo yari inganirizi kabuhariwe, agasetsa agati kagaturika akandi kakamera. Aganiriza Nyiramataza, asigaho no kumuganirira, aramunyura (aramushimisha) amuzinutsa/amwibagiza umugabo we. Kuva ubwo baruzura baba agati k’inkubirane.
Bukeye Rukali akubuka i Rugobagoba mu Nduga, asubira i Ntebe mu Buganza. Ageze iwe Nyiramataza ntiyamwikoza, akamureba nk’icyo imbwa ihaze. Uko baganiriye akamwimyoza kuko umushyikirano wa Ngara wari waramumuhugije, aho kumwishimira akimyoza.
Rubanda rero batangira kubihwihwisa bigera kuri Ngara. Amaze kumenya ko Nyiramataza yirozonga umugabo we aramugenderera. Binikiza ikiganiro, kimaze kunoga Ngara aramubaza, ati “Mbese waje nkakwicyurira ukabisa Rukali?” Biba nko korosora uwabyukaga! Nyiramataza ati “Ahubwo unkuye mu isoni, n’ubundi sinkwiye, gutungwa na kiriya gihondogoro!” Baherako barabyemeranya inama iranoga. Nyitamataza arara ataraye, mu gitondo asezera kuri Rukali, ati “Urabeho ngurwo urugo rwawe.” Aramwimura yigira kwa Ngara!
Agezeyo amusangana abagore batatu, ababamo uwa kane. Ngara aramuharara, by’amareshyamugeni. Iminsi y’ubuki imaze gushira atanga ibihe byo gutaha mu ngo ze zose. Nyiramataza abonye iminsi irenze icumi ataramugeraho, ararakara kubera akamenyero ko kwa Rukali yari yarihariye. Birashyira aratahirwa. Ngara atungutse umugore umukubise amaso atera hejuru ati “Ntabwo nashobora gutungwa n’umugabo uraraguza.” Ngara afata ubushungu (ararakara) ahamagaza ingobyi bayisasamo igisura (cyari ikimenyetso cy’umugore usenzwe n’ubusambanyi) bananguriramo Nyiramataza baraheka bamujyana iwabo, asendwa atyo umukiro we ugenda nka nyomberi.
Nuko Nyiramataza amaze gusendwa umuruho uramwokama, aratindahara karahava atangira guhobagira imihanda yose rubanda bakamushungera bamuba urw’amenyo, bati “Reka abone niwe wikuye mu bususuruke, ngo aha agiye kwa Ngara!” Kuva ubwo rero n’undi wese witesheje ubususuruke abitewe n’umurengwe, akajya kurindagira azerera, bakavuga, bati “Yagiye kwangara (kwa Ngara) aka Nyiramataza.”
Kujya kwangara = guhobagira cyangwa guhobagizwa n’umuruho.
Hifashishijwe igitabo cy’ibirari by’insigamigani, icapwa rya Gatatu


text:
Abato bari gukundishwa umwuga hakiri kare
Abana bahabwaga amasomo abakundisha umwuga muri gahunda yiswe”Space for children” mu ishuri ry’imyuga n’ubumenyingiro mu ntara y’Iburasirazuba IPRC East bahawe certificate.
Abo bana 86 bo mu Karere ka Ngoma bari hagati y’imyaka ine na 16 bamaze ukwezi bigishwa imyuga yo kubaka, gukanika imodoka, amashanyarazi na mudasobwa muri gahunda ngaruka mwaka ishuri rya IPRC East riha abana mu biruhuko kuva mu 2014.
Mu cyumweru gishize niho bashyikirijwe impamyabushobozi, nabo bemeza ko imyuga bigishijwe yatumye babasha kumenya icyo bazahitamo kwiga igihe bazaba bari kwiga mu mashuri.
Mbabazi Kizito w’imyaka umunani yavuze ko yamaze guhitamo ibyo azashyiramo umwete yiga, bikamubyarira amafaranga ubwo azaba akuze.
Yagize ati “Hano nize kubaza, gusudira, ICT no gukanika n’indagagaciro z’umuco nyarwanda. Impamvu niga imyuga ni ukugira ngo mpitemo umwuga kare. Nk’ubu numva nkunda ikoranabuhanga, ku buryo ninkura nzajya nkora amaporogaramu ya kompiyuta nkayagurisha.”
Iyi gahunda yo gukundisha abana umwuga ikubiye muri gahunda ebyiri, igenewe abana biga mu mashuri abanza “Space for children” na gahunda igenewe abiga mu mashuri yisumbuye ibatoza kuzaba ba rwiyemezamirimo beza “Make them job creators.”
Umuyobozi w’ishuri rya IPRC East Ing. Musonera Euphrem, avuga ko iyi gahunda yo gukundisha abana umwuga yatangijwe n’iri shuri hagamijwe gukundisha abana umwuga no kuzayiga, kuko hari hakiri imyumvire ivuga ko umwuga wigwa nuwananiwe ayandi masomo.
Goverineri w’intara y’Iburasirazuba Judith Kazayire, yasabye ko iyi gahunda yakwaguka ikagera kubana benshi kuko ari nziza kandi ifasha abana.
Ati “Iyi gahunda ni nziza cyane turasaba ubuyobozi bw’ishuri kureba uburyo ki yajya igera kuri benshi.Abayitabira baracyari bake kubera ubushobozi busabwa.
Twareba niba ariya mafaranga atanatangwa n’ababyeyi mu buryo bwo bw’ubwisungana kugirango igere no kuri babandi bakennye.”
Imwe mu mbogamizi yagaragajwe muri iyi gahunda ni ubushobozi buke usanga butuma abana benshi batitabira iyi gahunda, kuko bisaba byibuze ibihumbi 20Frw ku mwana yo kuguramo isarubeti n’ifunguro bahabwa saa yine.


text:
Kwita izina2016: Imyumvire y’Abanyarwanda ku bukerarugendo ngo iracyari hasi
Abakozi ba Parike y’igihugu y’ibirunga (Volcanoes National Park), baratangaza ko bamwe mu Banyarwanda bataragira imyumvire ifatika ku bukerarugendo.
ibi babitangaza bashingiye ku mubare munini w’ abanyamahanga usura iyi parike, wikubye inshuro zirenze ebyiri uw’abanyarwanda bahasura.
kuri uyu wa Gatatu tariki 31 Kanama 2016, Kigali Today yasuye Parike y’igihugu y’Ibirunga,
igice giherereye mu Murenge wa Kinigi, Akagali ka Nyabigoma Umudugudu wa Kabatwa mu Karere ka Musanze, ahakunze gusurirwa inyamanswa zitwa inkima.
Nubwo iyi pariki yuje ubwiza nyaburanga usanga Abanyarwanda bayituriye ari bake, nk’uko
Uwiragiye Honorine Umukozi ushinzwe gufasha abakerarugendo kubona Inkima, yabitangaje.
Ygize ati "Mu bushakashatsi dukora dusanga abanyarwanda benshi bafite ubumenyi buke ku bukerarugendo,ndetse no ku bibakikije muri rusange ku buryo batazi ubwiza bubyihishemo."
Uwiragiye avuga kandi ko hejuru y’ibyo hari bamwe mu Banyarwanda bataka
ubushobozi buke ku bijyanye n’amafaranga, bavuga ko byabagora cyane kubasha kugera aho ibi birunga biherereye bakabisura kandi banishyuye.
N’ubwo ngo aba babaturage bagaragaza imbogamizi z’ubushobozi bwo gusura ibi burunga, Uwiragiye avuga ko Ikigo cy’Igihugu cy’Iterambere (RDB) gifite mu nshingano ukerarugendo, cyagabanyirije ibiciro Abanyarwanda ku buryo batagombye gutinya kubisura.
Ati "Ibiciro ku banyarwanda biri hasi cyane ni amafaranga ibihumbi bine, ugasura yaba ingagi, inyoni cyangwa inkima."
Umunyamahanga wifuza gusura iyi Parike y’Ibirunga we, yishyura
amadolari ijana kugirango abashe gusura.
Kuri uyu wa Gatatu kandi muri iyi parike, hanatangiriye imwe muri gahunda ziri kubimburira umuhango wo kwita izina ingagi ku nshuro ya 12.
Iyi gahunda ikaba ari iyo gusura Ingagi, inyoni n’Inkima ziri muri iri shyambabakerarugendo berekwa ibyiza bihishe muri iri shyamba.
Izi gahunda zizakomeza kuwa kane tariki 1 Nzeli 2016, hasurwa ubuvumo bwa Musanze n’ahantu ndangamateka hatandukanye.
Izi gahunda zizasozwa ku wa gatanu tariki 2 Nzeli 2016, hakorwa umuhango wo kwita abana 22 b’ingagi, uyu muhango ubaye ku nshuro ya 12 ukazabera aho usanzwe ubera mu Karere ka Musanze umurenge wa Kinigi.


text:
Zacharias Ravi Antony Kumar yavukiye i Madras mu Buhinde nkuko abenshi mu baturage b’iki gihugu batemera Imana nawe yari umuhakanyi kugeza ku myaka 17.
Ubwo yageragezaga kwiyahura maze akanywa uburozi , umwe mu baturanyi b’iwabo wari umukristo yamuzaniye Bibiliya maze asaba mama wa Zacharias gusomera umuhungu we muri YOHANA 14:19 havuga ngo’’hasigaye umwanya muto ab’isi ntibabe bakimbona, ariko mwebweho muzambona, kuko ndiho namwe muzabaho”.
Aya magambo yakoze kuri uyu mugabo maze yumva ko ngo ahari ariyo mahirwe yonyine asigaranye yo kubaho maze ashyira ubuzima bwe mu maboko y’Imana asenga isengesho rigira riti” Yesu niba ari uko biri ari wowe utanga ubuzima, ndabushaka, ndakwinginze unkure muri ibi bitaro, ndagusezeranya ko nzagukorera” .
Imana yaje kumukiza maze kuva ubwo ahinduka umukozi wayo ukomeye aho yanditse ibitabo byinshi bigamije kuvuga ubutumwa bwiza bwa Yesu Kristo.
Birashoboka ko nawe waba waragize umunsi ukomeye mu buzima bwawe maze ukicara ubona nta handi wakura ugutabarwa maze ugahamagara Imana ngo nigutabara uzayikorera ubuzima bwawe bwose. Ese uracyibuka uwo munsi? Waba se ukora ibyo wasezeranye cyangwa waribagiwe?.
Bibiliya iravuga ngo”guhiga umuhigo ntuwuhigure birutwa no kutawuhiga. UMUBWIRIZA 5:4. Zacharias we ubwo yari ku buriri kwa muganga yamenye igisubizo cye aho cyari kuva, maze akibonye yibutse ko umuhigo yahize nawuhigura azaba anejeje Imana bityo ikanamugirira icyizere ko nikindi yasaba akagihigira yazahigura icyo yahize.
Ravi Zacharias ubu ni umwe mu bakozi b’Imana bazwi ku rwego mpuzamahanga , urebye intangiriro ya byose yabaye umunsi yamenye ko ari Imana imukijije maze afata icyemezo cyo kuyikorera adasubiye inyuma. Nawe uhereye ku byo uzi yagukoreye waba umuhamya w’iyo nkuru nziza maze ukagarura benshi ku Mwami Yesu.